
ΠΟ τὸν Βαζάρι μαθαίνουμε ὅτι ὁ Ραφαὴλ «γεννήθηκε τὸ 
1483 στὸ Οὐρμπίνο, ξακουσμένη πόλη τῆς ᾿Ιταλίας, μιὰ 
Μεγάλη [Ι]αρασκευὴ στὶς τρεῖς τὸ πρωί, καὶ πατέρας του ἦταν 
κάποιος Ίζιοβάννι ντε’ δάντι, ζωγράφος μὲ μέτριο ταλέντο, μὰ 
ἄνθρωπος προικισμένος μὲ κρίση καὶ ἐξυπνάδα" στάθηκε 6 
νὰ βάλη τὸ γιό του στὸ σωστὸ δρόμο, ποὺ ὁ ἴδιος ἀπὸ κακοτυχιά 
του δὲν μπόρεσε ν᾽ ἀκολουθήση στὰ νιάτα του. 'O πατέρας τοῦ 
Ραφαὴλ ἄρχισε νὰ τὸν μυῆ στὰ μυστικὰ τῆς ζξωγραφικῆς ἀπὸ τὰ 
μικρᾶτα του, βλέποντάς τον προικισµένο γιὰ τὴν τέχνη αὐτή». 
To παιδὶ δὲν ἦταν τότε παρὰ δέκα χρονῶν, ὀρφανὸ κιόλας ἀπὸ 
μητέρα’ τὸ 1494 ἔχασε καὶ τὸν πατέρα του. "Εχει δίκιο ὁ Βαζάρι, 
γιατὶ πραγματικὰ φαίνεται πὼς 6 Ραφαὴλ ἔμαθε τὶς «σωστὲς 
βάσεις» τῆς τέχνης του ἀπὸ τὸν πατέρα του, ζωγράφο στὴν αὐλὴ 
τοῦ Οὐρμπίνο καὶ προστατευόμενο τῆς Ἰζιοβάννα Φέλτρια ντέλλα 
ῬΡόβερε, καὶ συνάμα βρῆκε τὴν εὐκαιρία, συχνάζοντας στὸ παλάτι, 
νὰ χαρῆ τὰ ἔργα τοῦ μεγάλου ΙΠιέρο ντέλλα ὩΦραντσέσκα᾽ ἐκεῖ 
ἄκουσε νὰ μιλοῦν γιὰ ἕνα νέο ἀρχιτέκτονα ποὺ ὑποσχόταν πολλά, 
τὸν Ντονάτο ἨΜπραμάντε, καθὼς καὶ γιὰ τὸν ۱8۲۵0 Βαννούτσι, 
ποὺ τὸν ἔλεγαν ۰ 
Φαίνεται ὅτι, μόλις ὁ Ραφαὴλ ἔχασε τοὺς δικούς του, ἔφυγε 
ἀμέσως ἀπὸ τὸ Οὐρμπίνο, μπῆκε στὸ ἐργαστήρι τοῦ 0 
καὶ σύντομα ἔγινε ὁ καλύτερος μαθητής του. Τὸν βρίσκουμε ἀπὸ 
τὸ 1497 va συνεργάζεται μὲ τὸ δάσκαλό του στὴν πρεντέλα τῆς 
Εἰκόνας Βωμοῦ τῆς Σάντα Μαρία Νόβα, στὸ Davo (ἐπαρχία τοῦ 
Πέζαρο). “Ολα τὰ πρῶτα ἔργα τοῦ Ραφαήλ, καμωμένα εἴτε γιὰ 
τὴν []ερούτζια εἴτε γιὰ τὴν Ἰσιττὰ vri. 10617٤1۸0, 7 
τὴν ἔντονη ἐπίδραση τοῦ ΙΠερουτξίνο. ATO μεταξὺ τὸν εἶχε 06 
κάποιο τρόπο ἀναλάβει ἕνας οἰκογενειακὸς φίλος καὶ μαθητὴς τοῦ 
πατέρα του, ὁ ᾿βαντζελίστα ντὶ |Γ]ιαντιμελέτο. 2/10 πλάι του βρί- 
σκουμε τὸν Ραφαὴλ} νὰ ζωγραφίζη τὴν πρώτη σημαντικὴ παραγ- 
γελία ποὺ τοῦ ἀνάθεσαν, μιὰ εἰκόνα βωμοῦ ποὺ ἔχει χαθῆ, 
ἀφιερωμένη στὴ μνήμη τοῦ “Οσίου Νικολάου ντὰ Τολεντίνο' τὸ 
συμβόλαιο, ποὺ ὑπογράφτηκε στὶς 10 Λεκεμβρίου τοῦ 1500, 
ὅριζε ὅτι ὁ Ραφαὴλ ἔπρεπε νὰ συνεργαστῆ μὲ τὸν ᾿Ββαντξελίστα 
στὸ ἔργο αὐτὸ ποὺ προοριζόταν γιὰ τὴν ἐκκλησία τοῦ Αγίου Αὐ- 
γουστίνου στὴν Ἰσιττὰ vii Μαστέλλο. ᾿Ηταν μόλις δεκαοχτώ 
χρονῶν ὅταν ἐμπνεύστηκε κι ἔβαλε στὸ χαρτὶ μὲ κάθε λεπτομέρεια 
τὶς ἰδέες του yt αὐτὸ τὸ ἔργο’ τὰ προπαρασκευαστικὰ σχέδια φυ- 
λάγονται στὸ μουσεῖο Buxdo, στὴ Λίλλη. 0۵ ᾿ Πβαντζελίστα περιο- 
ρίστηκε σὲ μιὰ δουλειὰ σεμνὴ καὶ συμμαζεμένη, ὅπως μπορεῖ 
κανεὶς νὰ διαπιστώση ἀπὸ ἕνα τμῆμα τοῦ ἐπάνω μέρους ποὺ βρί- 
σκεται σήμερα στὸ μουσεῖο Μἰαποντιμόντε, στὴ Νεάπολη: 6 Pa- 
φαὴλ}λ ὅμως ἄγγιξε μεμιᾶς τὴν κορυφὴ τῶν δυνατοτήτων του. 

Τὴν ἴδια ἐποχὴ ἄρχισε va παίρνη παραγγελίες ἀπὸ διάφορες 
πόλεις, ποὺ τὶς ἐκτελοῦσε ὁλομόναχος, χωρὶς χρονοτριβές, δουλεύον- 
τας συχνὰ γιὰ πολλὰ ἔργα ταυτόχρονα! τὰ κατάφερνε χάρη στὶς 
γρήγορες μετακινήσεις του. 2/۹0 τέλος τοῦ 1501 τέλειωσε τὴν 
Εἰκόνα Βωμοῦ τοῦ Ὁσίου Νικολάου ντὰ Τολεντίνο καὶ τὸ 2 
ἄρχισε τὴ Στέψη τῆς Παρθένου γιὰ τὴν ἐκκλησία τοῦ “Αγίου 
Φραγκίσκου στὴν [Περούτζια (σήµερα βρίσκεται στὴν πινακοθήκη 
τοῦ Batixavod). Τὸ 1503, ἐνῶ δὲν εἶχε ἀκόμη τελειώσει αὐτὸν 
τὸν πίνακα, ἑτοίμασε μιὰ Σταύρωση γιὰ τὴν ἐκκλησία τοῦ Αγίου 
Φραγκίσκου τῆς Ἰσιττὰ ντὶ Καστέλλο (τὴν ὀνομάζουν Σταύρωση 
Μὸντ καὶ σήµερα βρίσκεται στὴν ᾿Εθνικὴ |Ιινακοθήκη τοῦ Ίον- 
δίνου) καὶ τὸ 1504 τοὺς Γάμους τῆς Παρθένου (Μιλάνο, ΠΠινακο- 
θήκη Ἰπρέρα) γιὰ τὴν ἴδια ἐκκλησία. 

Τὸν Οκτώβριο τῆς ἴδιας χρονιᾶς, ἔχοντας συμπληρώσει τοὺς 
Γάμους τῆς Παρθένου, ὁ Ραφαὴλ πηγαίνει στὴ Φλωρεντία μ᾽ ἕνα 
συστατικὸ γράμμα ἀπὸ τὴν Ἰξιοβάννα Φέλτρια. 'O Βαζάρι το- 
ποθετεῖ στὴν ἴδια ἀκριβῶς ἐποχὴ τὸ θαυμασμὸ ποὺ εἶχε προκα- 
λέσει ἕνα ἔξοχο προσχέδιο τοῦ Ἰεονάρντο ντὰ Βίντσι, μὲ θέμα 
ἕνα σύμπλεγμα ἀλόγων, γιὰ τὴ διακόσμηση τῆς αἴθουσας τοῦ 
πάπα στὴ Φλωρεντία, καθὼς καὶ μερικὰ γυμνὰ τοῦ Μιχαὴλ” Ay- 
γελου, ποὺ ξεπερνοῦσαν σὲ ὀμορφιὰ τὰ σχέδια τοῦ ۰ 

Ὃ ρυθμὸς τῆς ζωῆς τοῦ Ραφαὴλ ἀποκτοῦσε ὁλοένα πιὸ πυρετικὸ 
χαρακτήρα, πράγμα ποὺ δὲ γίνεται διόλου ἀντιληπτὸ στὴ γαλήνια 
τελειότητα καὶ τὸ αὐστηρὸ ὕφος τῶν ἔργων του, ποὺ δὲν τοὺς 
λείπει ὅμως ἡ τρυφεράδα. 'O Ραφαὴλ δὲν ἐγκατέλειψε τὴν πιστὴ 
πελατεία του στὴν ᾿Ομβρική. []ολὺ συχνὰ ὅμως ἔφευγε ἀπὸ τὴν 
/Γερούτξια καὶ πήγαινε στὴ Φλωρεντία ὅπου τὸν ἐνδιέφερε v' ἀπο- 
κτήση ἕνα καλὸ ὄνομα, μιὰ καὶ ἡ πρωτεύουσα τῆς Τοσκάνης 
γνώριζε τότε τὴ μεγάλη της ἄνθηση τῶν καλῶν τεχνῶν. 7 
ΓΓερούτξια, τὸ 1505, τέλειωσε τὴν Εἰκόνα Βωμοῦ ᾿Ανσιντέι 
( Λονδίνο, ᾿Εθνικὴ [Ιινακοθήκη ), ἔπειτα ζωγράφισε γιὰ τὸ γυναι- 
xelo μοναχικὸ τάγμα τοῦ “Αγίου ᾿ Αντωνίου τὴν Εἰκόνα Βωμοῦ 
Κολόννα (Νέα “Ὑόρκη, Μητροπολιτικὸ Μουσεῖο), τὸ 1507 τὴν 
Tap? τοῦ Χριστοῦ, παραγγελία τῆς ᾿ΗΑταλάντα ἨΜπαλιόνι ) Ρώμη, 
Πινακοθήκη Μποργκέξε), καὶ γύρω στὴν ἴδια ἐποχὴ τὴν τοιχο- 
γραφία μὲ τὸ Χριστὸ ἐν Aó& καὶ ᾿Αγίους γιὰ τὴν ἐκκλησία τοῦ 
“Αγίου Σεβήρου. Τὴν ἴδια ἐποχή, ἀπὸ τὸ 1504 ὣς τὸ 1508, 
ζωγράφισε στὴ Φλωρεντία μιὰ ἐκπληκτικὴ σειρὰ ἀπὸ πίνακες, 
ποὺ ἀνάμεσά τους εἶναι μερικὰ ἀπὸ τὰ μεγαλύτερα ἀοιστουργήματά 
tov: ἡ Παναγία Κονεστάμπιλ.ε, ἡ Κυρία μὲ τὸ μονόκερω, ἡ 
Παναγία τοῦ Μεγάλου Δούκα, 7 Μικρὴ Παναγία Κόουπερ, 7 
Παναγία τοῦ Μπελβεντέρε, ἡ Παναγία τῆς ᾿Ορλεάνης, 7) Πανα- 
γία μὲ τὴν καρδερίνα, ἡ Ὡραία Κηπουρός, τὰ Πορτραῖτα Ντό- 

νι, ἡ ‘Ayia Οἰκογένεια Κανιτζιάνι κλπ. Τὸ φθινόπωρο τοῦ 7 
ἔκανε ἕνα σύντομο ταξίδι στὸ Οὐρμπίνο, ἀλλὰ τὴν ἑπόμενη ἄνοιξη 
ξαναγύρισε στὴ Φλωρεντία. Φαίνεται ὅτι τότε εἶχε τὴν ἐλπίδα 
ὅτι θὰ τοῦ ἀνέθεταν τὰ ἔργα τῆς μεγάλης αἴθουσας τοῦ 0 
Βέκκιο, ποὺ ὁ «Ίεονάρντο ντὰ Βίντσι καθὼς κι ὁ Μιχαὴλ” Άγγελος 
τὰ εἶχαν ἐγκαταλείψει ὁριστικά. Θὰ πρέπη νὰ ἀπέτυχε, γιατὶ 
λίγο ἀργότερα ἔφυγε γιὰ τὴ Ρώμη. 

Τὴν ἄνοιξη τοῦ 1508 6 Ραφαὴλ χαίρεται ἀκόμα τὴ Φλωρεντία 
στὴ μεγάλη της ἄνθηση. "Ενα χρόνο ἀργότερα τὸν βρίσκουμε στὴ 
Ρώμη, μὲ τὸν τίτλο τοῦ «ζωγράφου τοῦ παλατιοῦ». Τί μεσολά- 
Duce σ᾽ αὐτὸ τὸ χρόνο; Κάτω ἀπὸ ποιές συνθῆκες καὶ ποιά ἄκρι- 
βῶς στιγμὴ ἔφυγε ἀπὸ τὴ Φλωρεντία; Τὸ ἀγνοοῦμε. “Ωστόσο, 
ἐκτελώντας τὴν παραγγελία τοῦ μεγάλου μαικήνα Τζούλιο ντέλλα 
Ῥόβερε, ποὺ εἶχε ἤδη γίνει πάπας μὲ τὸ ὄνομα ᾿Ιούλιος ὁ Β’ καὶ 
εἶχε προγραμματίσει μεγαλεπήβολα σχέδια, ὁ Ραφαὴλ ἀρχίζει 
τὸ πιὸ λαμπρὸ ἀπὸ τὰ ἔργα του, τὴ διακόσμηση τῶν Αἰθουσῶν 
( Stanze) τοῦ Βατικανοῦ. Τὸ ξεκίνημα ἔγινε μὲ τὴν Αἴθουσα τῆς 
Ὑπογραφῆς, ὅπου ζωγράφισε τὴν Ἔριδα γιὰ τὰ "Αχραντα Μυ- 
στήρια, τὴ Σχολὴ τῶν ᾿Αθηνῶν, τὸν Παρνασσὸ καὶ τὶς ᾿Αρετὲς 
(1511). Θαμπωμένη καὶ γεμάτη θαυμασμό, ἡ παπικὴ αὐλὴ ava- 
γνωρίζει στὶς τοιχογραφίες του ὄχι μόνο τὴ νέα τέχνη τῆς «μο- 
ντέρνας ἐποχῆς» ἀλλὰ καὶ τὸ ἀποκορύφωμα τοῦ πολιτισμοῦ, καθὼς 
καὶ τὶς ἀρετὲς ποὺ θεωρήθηκαν οὐσιαστικὲς στὴν ἀναζήτηση τῆς 
τελειότητας ἀπὸ τὴν κλασικὴ φιλοσοφία καὶ τὴ δυτυκὴ παράδοση. 
Γιὰ ὅλους αὐτοὺς τοὺς λόγους, οὑμανιστὲς σὰν τὸν 1/1/0۵00 Μπέμπο, 
τὸν ᾿Αντόνιο Τεμπαλντέο, τὸν Τομμάξο ᾿Ινγκιράμι, ἐκλεκτοὶ λό- 


γιοι σὰν τὸν Μπαλντασσάρε ΙΚαστιλιόνε ἢ τὸν καρδινάλιο Ἠπιμπιέ- . 


να, μεγάλοι συγγραφεῖς σὰν τὸν {Πιέτρο ᾿Αρετίνο, χειροκρότησαν 
τὸν Pagans: ὅλη و‎ αὐλὴ θαύμασε ἀνεπιφύλακτα τὸ μεγαλεῖο καὶ 
τὴν τελειότητα τῶν συνθέσεών του. "Ολοι ἤθελαν ν᾽ ἀποκτήσουν 
ἕνα δεῖγμα αὐτῆς τῆς ἐκπληκτικῆς τέχνης. ° O μεγάλος τραπεζί- 
της ᾿Αγκοστίνο Κίτξι παραγγέλνει στὸ ζωγράφο, τὸ 1511, μιὰ 
τοιχογραφία μὲ θέμα μυθολογικό, τὴ Γαλάτεια, γιὰ τὴν ὄμορφη 
ἔπαυλή του στὶς ὄχθες τοῦ Τίβερη, ποὺ ὀνομάστηκε ἀργότερα 
Βίλλα Φαρνεξίνα. "Επειτα τοῦ ἀναθέτει τὴν κατασκευὴ καὶ τὴ 
διακόσμηση τοῦ τάφου του. Τὴν ἴδια ἐποχὴ ὁ ἐκκλησιαστικὸς 
πρωτονοτάριος Τζιοβάννι: Γκόριτς τοῦ παραγγέλνει μιὰ τοιχογρα- 
gia γιὰ τὴν ἐκκλησία τοῦ Αγίου Αὐγουστίνου, ὅπου ὁ Ραφαὴλ 
χρησιμοποίησε σὰ θέµα του ἕνα ἐπεισόδιο ἀπὸ τὴ ζωὴ τοῦ Προφήτη 
᾿Ἠσαΐα. ᾿Ενῶ συνεχίζει τὴ διακόσμηση τῶν Αἰθουσῶν τοῦ Ba- 
τικανοῦ, ζωγραφίζει πορτραῖτα καρδιναλίων, οὑμανιστῶν, ἀνθρώ- 
πων τῶν γραμμάτων. "And τὸ 1511 ὣς τὸ 1514 ζωγραφίζει τὶς 
ἀριστουργηματικὲς τοιχογραφίες τῆς δεύτερης Αἴθουσας, τοῦ “HAto- 
δώρου: τὴ Λειτουργία τῆς Μπολσένα, τὴν ᾿Απελευθέρωση τοῦ 
“Αγίου Πέτρου, τὴν ᾿Εκδίωξη τοῦ 'Ἡλιοδώρου ἀπὸ τὸ Nao τῆς 
Ἱερουσαλήμ. Στὴ Λειτουργία τῆς Μπολσένα ἀπεικονίζεται τὸ 
θαῦμα ποὺ ἔγινε στὴ μικρὴ πόλη Μπολσένα τῆς ᾿Ιταλίας τὸ 1263 
καὶ ποὺ ἔπεισε ἕνα δύσπιστο Βοημὸ ἱερέα ὅτι ὁ ἄρτος καὶ ὁ οἶνος 
τῆς Θείας Ικοινωνίας μετουσιώνονται στὸ πραγματικὸ σῶμα καὶ αἷ- 
ua τοῦ Χριστοῦ. 'H δεύτερη τοιχογραφία ἀπεικονίζει τὸν 0 
ποὺ ἐλευθέρωσε τὸν ᾿ Απόστολο IIétoo, ἐνῶ ἡ τρίτη, ἡ ᾿Εκδίωξη 
τοῦ “Ηλιοδώρου, ἀπεικονίζει ἕνα ἐπεισόδιο ἀπὸ τὸ δεύτερο Βι- 
βλίο τῶν Μακκαβαίων. Τὴν ἴδια ἐποχὴ ὁ Ραφαὴλ ζωγραφίζει 
καὶ πολυάριθμους πίνακες, τὴν Παναγία τοῦ Φολίνιο (γύρω στὸ 
1619), τὴν Παναγία μὲ τὸ κάθισμα, καὶ πολλὰ πορτραῖτα, ὅπως 
ἑνὸς Καρδινάλιου (Μαδρίτη, Iloávvo), τοῦ Μπιμπιένα, τοῦ 
Μπαλντασσάρε Καστιλιόνε κ. ἄ. 

Τὸ καλοκαίρι τοῦ 1514 6 Ραφαήλ, ποὺ βρισκόταν τότε στὴν 
κορυφὴ τῆς δόξας καὶ τῆς φήμης του, ξεπερνάει τὶς δυνάμεις του 
γιὰ γ᾽ ἀνταποκριθῆ στὶς ἀδιάκοπες παραγγελίες ποὺ δὲν μπορεῖ 
ἢ δὲ θέλει ν᾽ ἀρνηθῆ. Ιζυριευμένος ἀπὸ τὴ φιλοδοξία, φτάνει στὸ 
σημεῖο và τὶς ἐπιζητᾶ. O πάπας Λέων ὁ I’, διάδοχος τοῦ ᾿ Ιουλίου 
τοῦ Β’, τοῦ προσφέρει τὴν εὔνοια καὶ τὴν προστασία του. Ta πιὸ 
πολλὰ ἀπὸ τὰ καλλιτεχνικὰ προγράμματα τῆς ἐποχῆς τὰ ἀναθέ- 

τουν σ᾽ αὐτόν, ἀκόμα καὶ σὲ βάρος τοῦ Μιχαὴλ “Ayyedov, πού, 
ἔχοντας τελειώσει τὴν Ιζαπέλλα Σιξτίνα, βρίσκεται χωρὶς δουλειὰ 
\ ~ \ 5 / : / \ / 5 / 
xai προτιμᾶ và ἐπιστρέψη στὴ Φλωρεντία. Τὴν πρώτη ᾽ Απριλίου 
τοῦ 1514, μετὰ τὸ θάνατο τοῦ Ππραμάντε, ὁ Ραφαὴλ διορίζεται 
ἀρχιτέκτονας τῆς νέας βασιλικῆς τοῦ “Αγίου Πέτρου" αὐτὸ ἦταν 
τὸ ψηλότερο λειτούργημα ποὺ μποροῦσε νὰ ἐπιδιώξη ἕνας καλ- 
λιτέχνης τότε στὴ Ρώμη. 'H νέα ἐργασία του, ἂν καὶ τὸν ἀπορ- 
ροφᾶ πολύ, δὲν τὸν ἐμποδίζει νὰ δημιουργήση αὐτὰ τὰ χρόνια 
σπουδαῖα ἔργα στὸν τοµέα τῆς ἀρχιτεκτονικῆς: τὸ ἐπιτάφιο παρεκ- 
κλήσιο τοῦ ᾿Αγκοστίνο Κίτξι στὴ Σάντα Μαρία ντὲλ Llonodo, 
τὸ [Παλάτσο τοῦ Καφφαρέλλι Βιντόνι, τὸ ἄλλο, τοῦ ۵ 
ντελλ᾽ " AxiAa, ποὺ ἔχει καταστραφῆ, κλπ. Τὸ 1515 τοῦ ἀναθέτουν 
τὰ σχέδια γιὰ δέκα ταπισερί, ποὺ ὑφάνθηκαν στὶς Βρυξέλλες, 
\ \ / ~ / ~ / / " ¢ \ 3 \ 
γιὰ τὴ διακόσμηση τῶν τοίχων τῆς 1071۸۸0 διξτίνα' ἑπτὰ ano 
αὐτὰ τὰ ἐκπληκτικὰ σχέδια, ποὺ ἦταν κιόλας τελειωμένα τὸ 
1516, διατηροῦνται μέχρι σήμερα στὸ μουσεῖο Βικτωρίας καὶ ᾿4λ- 
βέρτου, στὸ Aovdivo. 


Στὶς 27 Αὐγούστου τοῦ 1516 ὁ Ραφαὴλ ἀποκτᾶ καὶ νέα ἰδιό- 
τητα: γίνεται ἔφορος τῶν ρωμαϊκῶν ἀρχαιοτήτων καὶ τοῦ ἀναθέ- 
τουν τὴν κατασκευὴ ἑνὸς τοπογραφικοῦ χάρτη τῆς ἀρχαίας Ρώμης. 
Αὐτὴ τὴν ἐποχὴ παρατηροῦμε μιὰ βαθιὰ μεταβολὴ στὴ ζωγρα- 
φική του δραστηριότητα. “Ano δῶ καὶ πέρα σπάνια ζωγραφίζει 
μὲ τὰ ἴδια του τὰ χέρια: περιορίζεται στὸ σχεδίασμα τῶν πινάκων 
καὶ ἀναθέτει τὴν ἐκτέλεση στοὺς «νέους» του, τὸν Ἰζούλιο Po- 
μάνο, τὸν Τζιοβάννι Φραντσέσκο Ι[]έννι τὸν ἐπονομαζόμενο 
Φαττόρε, τὸν Τζιοβάννι ντὰ Οὔντινε. Τὸ 16517 τελειώνει τὴν τρίτη 
Αἴθουσα τοῦ Βατικανοῦ, μὲ τὴν Πυρκαϊὰ τοῦ Μπόργκο. Σύμφωνα 
μὲ τὴν παράδοση, μιὰ μεγάλη πυρκαϊὰ στὸ Μπόργκο τὸ δ47 
ἔσβησε μόλις ἔδωσε τὴν εὐλογία του ὁ πάπας Λέων A'* αὐτὸ τὸ 
ἐπεισόδιο εἰκονογραφεῖ ἡ τοιχογραφία. Τὸ 1518 ὁ Ραφαὴλ τε- 
λειώνει τὴ Λότζια τῆς Ψυχῆς στὴν ἔπαυλη τοῦ ᾿ Αγκοστίνο Κίτζι- 
τὸ 1519 τὶς Λότζιες τοῦ Βατικανοῦ. O Ραφαὴλ εἶχε προετοιμάσει 
αὐτὰ τὰ ἔργα σὲ μιὰ σειρὰ ἀπὸ ἐξαίρετα σχέδια, ἀλλὰ τὴν ἐκτέ- 
λεσή τους τὴν ἐμπιστεύτηκε ὁλοκληρωτικὰ στοὺς μαθητές του. 
Oi τελευταῖοι μεγάλοι πίνακές του ἀνήκουν σ᾽ αὐτὴ τὴν περίοδο: 
ἡ ‘Ayia Καικιλία (Βολωνία, Πινακοθήκη), τὸ πορτραῖτο τοῦ 
Λέοντα I (Φλωρεντία, Οὐφφίτσι), ὁ Αρχάγγελος Μιχαὴλ. (||α- 
ρίσι, Λοῦβρο), ἡ Μεταμόρφωση (Ρώμη, Πινακοθήκη τοῦ Ba- 
τικανοῦ). 


"Εχοντας ξοδέψει τὶς δυνάμεις του σ᾽ αὐτὴ τὴν ἔντονη ζωὴ 
καὶ τὴν πυρετική του δραστηριότητα, ὁ Ραφαὴλ πεθαίνει, στὶς ϐ 
Απριλίου τοῦ 1520, «ἀπὸ ἕναν ἐπίμονο καὶ δυνατὸ πυρετὸ ποὺ 

εἶχε ἀρχίσει πρὶν ἀπὸ ὀκτὼ ۰ ίζει ν᾽ ἀναφέρουμ 
ἀπελπισμένο γράμμα ποὺ ἔστειλε 6 Μαρκαντόνιο Μικιὲλ στὸν 
᾿Αντόνιο Μαρσίλι: «(Καθὼς ξημέρωνε Μεγάλο Σάββατο, στὶς 
τρεῖς τὸ πρωί, ὁ πολυαγαπημένος καὶ μονάκριβος ζωγράφος Pa- 

φαὴλ ἀπὸ τὸ Οὐρμπίνο πέθανε, φέρνοντας σ᾽ ὅλους λύπη xat προ- 
πάντων στοὺς σοφούς. Καὶ καθὼς τὸ παλάτι τοῦ ἄρχοντα Ποντίφι- 
κα μᾶς φοβερίξει πὼς θὰ γκρεμιστῆ, ἰδίως αὐτὲς τὶς μέρες --- σὲ 
τέτοιο βαθμὸ ποὺ 5 “Αγιότης Του μετακόμισε στὰ διαμερίσμα- 
τα τοῦ ᾿Εκλαμπρότατου ντὰ Touro --- μερικοὶ ἔχουν πειστεῖ ὅτι 
ἡ αἰτία δὲ βρίσκεται στὸ βάρος μερικῶν διώροφων στοῶν, παρὰ 
ὅτι ἔχουμε νὰ κάνουμε μ᾽ ἕνα θαῦμα ποὺ συνοδεύει τὸ χαμὸ τοῦ 

μεγάλου διακοσμητῆ του». Ὁ μύθος ἄρχιξε κιόλας ν᾽ ἀνθίζη γύρω 
ἀπὸ τὸν καλλιτέχνη καὶ μοναδικὲς συμπτώσεις ἔμοιαζαν νὰ ὗπο- 
γραμμίξουν τὸ σπάνιο πεπρωμένο του: πρόσεξαν, x χ., ὅτι γεννή- 
θηκε καὶ πέθανε Μεγάλη Παρασκευή, καὶ μάλιστα τὴν ἴδια wea, 
στὶς τρεῖς τὴ νύχτα, ὅπως ἰσχυρίζεται 6 Βαζάρι. 


'O Ραφαὴλ θάφτηκε στὸ [1άνθεο, στὴ Ρώμη! 6 {Πιέτρο Mnéuno, 
6 μεγάλος οὑμανιστής, ἀπὸ τοὺς πιὸ θερμοὺς θαυμαστές του, 
ἔγραψε λατινικὰ γιὰ τὸν τάφο του αὐτὸ τὸ παράδοξο ἐπίγραμμα: 

E66 κοιμᾶται ὁ Ραφαήλ: μπροστά του ἡ φύση τρόμαξε μήν τη 
νικήση σήμερα ποὺ εἶναι νεκρός, φοβᾶται μὴν πεθάνη κι αὐτή». 


Ἥ φωτεινὴ πορεία τοῦ νεαροῦ Ραφαὴλ 


δ) 


ἀπὸ τὴν ᾿Οπμθρικὴ oth Φλωρεντία 


Ο 1955 ὁ ἱστορικὸς τῆς τέχνης Λόνγκι καθιέρωσε μιὰ 
1 νέα χρονολόγηση τῆς νεανικῆς δραστηριότητας τοῦ Pa- 
φαήλ, ἀποδίδοντας στὴν περίοδο γύρω στὸ 1505 μιὰ σειρὰ ἀπὸ 
ἔργα ποὺ ἀνάμεσά τους περιλαμβάνονται ἢ /Javayía Koveota- 
µπιλε καὶ οἱ Τρεῖς Χάριτες τοῦ Σαντιγύ, ποὺ μέχρι τότε εἶχαν 
θεωρηθῆ σὰν ἔργα νεανικά του. Αὐτὴ ἡ καινούρια Grown ἔδωσε 
στὴν προσωπικότητα τοῦ Ραφαὴλ. μιὰ διάσταση πιὸ ἀληθινή, 
πιὸ ἀνθρώπινη καὶ τελικὰ περισσότερο μεγαλεῖο. Ὁ μύθος τοῦ 
νεαροῦ καλλιτέχνη ποὺ φτάνει εὐθὺς στὴν τελειότητα, γιὰ 
۷ ἀκολουθήση μετὰ μιὰ ἐξέλιξη ἀργὴ καὶ μὲ ἀποτυχίες, παρα- 
μερίζεται ἀπὸ τὴν ἀληθινὴ ἱστορία μιᾶς ἀνελικτικῆς πορείας 
γεμάτης συνέπεια, ποὺ μέσα της ἐπισημαίνει κανεὶς τὴ διαδοχὴ 
διαφόρων ἐπιδράσεων, ἀπὸ τὸν Πιέρο ντέλλα Φραντσέσκα καὶ 
τὸν Πιντουρίκκιο μέχρι τὸν Περουτζίνο. Ἔχοντας ὅλ. αὐτὰ 
ὑπόψη µας, ἀναφέρουμε τὰ πρῶτα του ἔργα, ἀκολουθώντας τὴν 
πιθανότερη χρονολογική τοὺς σειρά: πρῶτα τὸ ζωγραφισμένο 
κι ἀπὸ τὶς δυὸ ὄψεις λάβαρο μὲ τὴν /Javayía τοῦ " EAéovc καὶ 
τὴ Σταύρωση (Τσιττὰ ντὶ Καστέλλο, Πινακοθήκη), ποὺ τὸ 
ἀπέδωσε στὸν Ραφαὴλ. 6 Λόνγκι, τὴν τοιχογραφία τῆς /ΠΙΙαναγίας 
μὲ τὸ Βρέφος στὸ πατρικό του σπίτι στὸ Οὐρμπίνο, τὴν Βἰκόνα 
Βωμοῦ τοῦ "Οσίου Νικολάου ντὰ Τολεντίνο, ποὺ σώζονται 0 
δυό της τμήματα: τὸ ἕνα, καμωμένο ἀπὸ τὸν ᾿Εβαντζελίστα vii 
Πιαντιµελέτο, παριστάνει τὸ Θεὸ Πατέρα νὰ στέφη τὸν "Octo 
(Νεάπολη, Μουσεῖο Καποντιμόντε), τὸ ἄλλο παριστάνει ۵ 
κεφάλι ἑνὸς ἀγγέλου καὶ εἶναι ζωγραφισμένο ἀπὸ τὸν Ραφαὴλ. 
(Μπρέσσια, Πινακοθήκη Τόζιο-Μαρτινένγκο). Ἡ τεχνοτρο- 
tia τῆς Εἰκόνας Βωμοῦ τοῦ “Οσίου Νικολάου ντὰ 0 
θυμίζει τὸν ἐκπληκτικὸ μικρὸ πίνακα μὲ θέμα τὴν ᾿ Ανάσταση 
(σήµερα βρίσκεται στὸ Μουσεῖο τοῦ Σάο Πάολο, στὴ Βραζι- 
λία). Κι ἀπὸ τὸ ἔργο αὐτὸ 6 Ραφαὴλ. περνάει στὰ ἑπόμενα, μὲ 
συνέπεια κι ἐπιτυχία: τὸ 1502-1503 ζωγραφίζει τὴ ὀτέψη τῆς 
[]αρθένου (Ῥώμη, Πινακοθήκη τοῦ Βατικανοῦ), τὸ 1503 τὴ Ltav- 
ρωση Mort (Λονδίνο, ᾿Εθνικὴ Πινακοθήκη), τὸ 1504 τοὺς 
/ άμους τῆς Hag0évov (Μιλάνο, Πινακοθήκη Μπρέρα) καὶ µε- 
ρικὰ ἔργα μὲ ἰδιωτικὸ χαρακτήρα ὅπως f| /Javayía 20۸1 (Be- 
ρολίνο, Κρατικὸ Μουσεῖο) ἢ τὸ ᾿Ανδρικὸ πορτραῖτο (Ρώμη, 
Πινακοθήκη Μποργκέζε). Τὸ λάβαρο τῆς Τσιττὰ ντὶ 0 
εἶναι ἡ καλύτερη μαρτυρία τοῦ θαυμασμοῦ ποὺ ἔτρεφε ὁ Ραφαὴλ. 
γιὰ τὴν τέχνη τοῦ Πιέρο Ντέλλα Φραντσέσκα. 


Π ΡΑΓΜΑΤΙΚΑ ἡ ἐπίδραση τοῦ Πιέρο ἦταν καθοριστικὴ γιὰ 
μερικὰ ἀπὸ τὰ βασικὰ στοιχεῖα τῆς τέχνης τοῦ Ραφαήλ: 
τὰ φωτεινὰ καὶ ἁπλόχωρα τοπία, τὴν ἱκανότητά του νὰ ἐναλ- 
λάσση πάνω στὴν ἐπιφάνεια ἑνὸς πίνακα τοὺς γεμάτους καὶ 
τοὺς κενοὺς χώρους, τὰ φῶτα καὶ τὶς σκιές, ὅπως σ᾽ ἕνα ὕφασμα 
τὸ ὑφάδι καὶ τὸ στημόνι. Ἐξίσου ἔντονη, στὴ ۷۰۸۰۰۷۷۰۹ περίοδο 
τοῦ Ραφαήλ. εἶναι f] ἐπιρροὴ τοῦ Περουτζίνο: στὴ ὀτέψη τῆς 
[Ιαρθένου, ἢ διάταξη τῆς σύνθεσης, ἢ κίνηση τῶν ἀνθρώπων, 
τὰ πρόσωπα καὶ οἱ πτυχώσεις εἶναι ἄμεσα ἐμπνευσμένα AT αὖ- 
τόν. Μέσα σ᾽ αὐτὰ ὅμως ὑπάρχει, καθὼς πολὺ σωστὰ παρατήρη- 
σε ὁ Μπούρκχαρντ. μιὰ «οὐράνια καὶ ἁγνὴ» ἀντίληψη στὶς διά- 
φορες ἐκφράσεις, μιὰ ἀκρίβεια στὸ σχέδιο καὶ στὴν πτυχολογία 
ποὺ ὁ Περουτζίνο ποτὲ δὲν κατόρθωσε νὰ φτάση. Ὅσο γιὰ τὴ 
Σταύρωση Mort, ὃ Βαζάρι ἰσχυρίζεται πὼς «ἂν δὲν εἶχε τὴν 
ὑπογραφή του ἐπάνω, κανεὶς δὲ θὰ τὴν πέρνογε γιὰ ἔργο τοῦ 
Ραφαήλ. παρὰ θὰ τὴ θεωροῦσαν τοῦ Πιέρο». Ὅμως «τὸ εὐαί- 
σθητο καὶ τρυφερὸ πλάσιμο τῶν προσώπων θυμίζει τὴν ἑλληνικὴ 
τέχνη» (Λόνγκι), φανερώνοντας κιόλας μιὰ ἀναζήτηση αὐτῆς 

τῆς ἰδανικῆς ἁγνότητας ποὺ χαρακτηρίζει τὴ νέα τεχνοτροπία, 
τὴν τεχνοτροπία ποὺ θὰ ἀκολουθήση ὁ καλλιτέχνης στὰ ἑπόμενα 
φλωρεντινά του ἔργα. Στοὺς ἐκπληκτικοὺς J'áuovc τῆς Ι|αρθέ- 
νου τὰ προσωπικὰ χαρίσματα τοῦ Ραφαὴλ. ἀναπτύσσονται σὲ 
τέτοιο βαθμό, ποὺ ἀπὸ τότε, σύμφωνα μὲ τὸν Βαζάρι, 6 μαθητὴς 
ἄρχισε νὰ ξεπερνάη τὸ δάσκαλο. «Εἶναι ot ἀλήθεια ὑπέροχο 
νὰ βλέπη κανεὶς τὸ ναὸ ἀπομακρυσμένο προοπτικὰ στὸ βάθος», 
καὶ fj φωτεινὴ διάταξη τοῦ χώρου ξεχωρίζει πιὰ τὸ νέο Ραφαὴλ. 
ἀπὸ τὸν Περουτζίνο, ποὺ ἂν καὶ ἔξοχος τεχνίτης τῆς προοπτικῆς 
στὴν πρώτη του περίοδο, ἐκεῖνα τὰ χρόνια καταγινόταν λιγότερο 
لا‎ αὐτὰ τὰ προβλήματα. 

‘O Ραφαὴλ. μὲ τὴν ἴδια τὴν DOT τῆς ζωγραφικῆς του κατορ- 
θώνει νὰ δημιουργἤση ἕνα ἐσωτερικὸ φῶς τόσο καθαρό, τόσο 
διάφανο, ποὺ ἡ ἀνθρώπινη μορφὴ κερδίζει μιὰ ἰδανικὴ ἁγνότη- 
τα ἀντάξια τοῦ ἀρχαϊκοῦ κλασικισμοῦ στὴν Ἑλλάδα. ᾿Αντίθετα, 
6 Περουτζίνο τυλίγει τὶς μορφές του µέσα σὲ φωτοσκιάσεις, 
σὰ o ἕνα ἐξωτερικὸ πέπλο ὁμίχλης. م110‎ 6۸ αὐτά, τὰ στοιχεῖα 
ποὺ δανείστηκε ὁ Ραφαὴλ. ἀπὸ τὸ δάσκαλό του δὲν εἶναι εὐκα- 
ταφρόνητα, γιατὶ ἀπὸ κεῖνον διδάχτηκε αὐτὸν τὸ ρυθμὸ τῆς τόσο 
ρευστῆς καὶ εὔπλαστης σύνθεσης, ποὺ ἦταν μιὰ ἀπὸ τὶς ἰδιότη- 
τες τοῦ πρωτοκλασικισμοῦ τοῦ Περουτζίνο. Μὲ τὴν τεχνοτρο- 
ría αὐτῆς τῆς πρώτης φάσης, ποὺ σὰ βάση της ἔχει τὴν τελειο- 
ποίηση τῆς τέχνης τοῦ Περουτζίνο, 6 Ραφαὴλ. γνώρισε μεγάλη 
ἐπιτυχία στὴν ᾿Ομβρική, ὅπου δέχτηκε πλῆθος παραγγελίες. 

Ὡστόσο ἡ περιπέτεια τῆς δόξας δὲν ἄρχισε γιὰ τὸν Ραφαὴλ 
παρὰ τὴ στιγμὴ πού, «παρακινημένος ἀπὸ τὸν ἔρωτα ποὺ πάντα 
ἔτρεφε στὸ μεγαλεῖο τῆς τέχνης», πῆγε στὴ Φλωρεντία, γύρω 
στὰ τέλη τοῦ 1504. Στὴν πόλη αὐτὴ ὃ νεαρὸς καλλιτέχνης. 
«ποὺ πίστευε ὅτι εἶχε κατορθώσει πολλά, κατάλαβε, ἔχοντας 
ὠριμάσει, ὅτι βρισκόταν πολὺ μακριὰ ἀπὸ τὴν ἀλήθεια». 'H 
φήμη ποὺ εἶχε κερδίσει στὴν ἐπαρχία του ἐξανεμίστηκε μπρο- 
στὰ στὴν ἀναστάτωση ποὺ γνώριζε τότε ἡ καλλιτεχνικὴ ζωὴ 
τῆς Φλωρεντίας. ᾿Αξίζει ν᾽ ἀναφερθῇ σὰν παράδειγμα ὅτι τὸ 
φθινόπωρο τοῦ 1504 ὁ Μιχαὴλ. Άγγελος καὶ ὁ Λεονάρντο 
φτιάξανε, μὲ μεγάλη μυστικότητα (λίγοι φίλοι τὸ μάθανε ἀρκετὰ 
χρόνια ἀργότερα), τὰ δυὸ περίφημα σχέδια, ποὺ δυστυχῶς ἔχουν 
χαθῆ, τῆς Μάχης τῆς 1000/70 καὶ τῆς Μάχης τοῦ ᾿Ανγκιάρι. 
Καὶ στὴν περίοδο 1500 - 1504 εἶχαν φτιάξει κιόλας τὰ ἔργα ποὺ 
ἔβαλαν τὶς βάσεις μιᾶς νέας τέχνης, τῆς τέχνης τοῦ δέκατου 
ἕκτου αἰώνα. Ὁ Λεονάρντο εἶχε ζωγραφίσει τὸ προσχέδιο γιὰ 
τὴν “Ayia "Αννα τοῦ Λούβρου, ποὺ βρίσκεται στὴ Βασιλικὴ 
᾿Ακαδημία τοῦ Λονδίνου, καὶ τὴν Τζιοκόντα. Ὁ Μιχαὴλ. "Ay- 
γελος εἶχε φτιάξει τὸ ἄγαλμα τῆς [|]αναγίας τῆς Βρύγης, τὸν 
4:010 καὶ τὰ περίφημα πρόστυπα ἀνάγλυφά του (τὴν |]άλη τῶν 
[Κενταύρων καὶ τῶν Λαπιθῶν στὴν Kala Μπουοναρρότι στὴ 
Φλωρεντία, τὸ μαρμάρινο ἀνάγλυφο ποὺ εἶναι γνωστὸ σὰν Tor- 
το ۲ στὸ Μουσεῖο τοῦ Μπαρτζέλλο κλπ.) ᾿Επίσης εἶχε 
ζωγραφίσει μιὰ “Αγία Οἰκογένεια, ποὺ εἶναι γνωστὴ σὰν Κυ- 
κλικὸς Llivaxac Ντόνι (Φλωρεντία, Οὐφφίτσι). Στὴ σκιὰ αὐτῶν 
τῶν γιγάντων τῆς τέχνης ὁ ζωγράφος Ppa Μπαρτολομέο εἶχε 
γρήγορα υἱοθετῆσει τὰ νέα στοιχεῖα τῆς τεχνοτροπίας τους 
καὶ τὰ χρησιμοποιοῦσε γιὰ và ἑνώση τὴν τελειότητα στὸ πλά- 
σιµο, τὸ πάντρεµα τῶν χρωμάτων, τὴ μεγαλόπρεπη σύνθεση 
μὲ τὸν ἀνάλαφρο κλασικισμὸ τοῦ Περουτζίνο. «Ἕνας ἄλλος», 
διηγεῖται ὁ Βαζάρι, «θά "ye χάσει GAO τὸ κουράγιο του, βλέπον- 
τας πὼς μέχρι τώρα εἶχε χαραμίσει τὸν καιρό του, καὶ δὲ θά ٤ 
κάμει ποτὲ ὅ,τι ἔκαμε ὁ Ραφαήλ. ἀκόμα κι ἂν ἦταν ἰδιοφυῖα... 
Αὐτὸς ὅμως, ἂν καὶ ἦταν πιὰ φτασμένος, δὲ δίστασε νὰ Eava- 

γίνη μαθητής, καὶ ὁπλίστηκε μὲ ἄφθαστο ζῆλο γιὰ νὰ μάθη 
καὶ và φτιάξη μέσα σὲ ἐλάχιστους μῆνες, παρ᾽ ὅλο ποὺ ἦταν 
πιὰ μεγάλος, αὐτὰ ποὺ θὰ ἔπαιρναν χρόνια ὁλάκερα ἀπὸ τὴ 
νιότη του, σὲ μιὰ ἡλικία ὅπου τὸ καθετὶ μαθαίνεται εὐκολώτερα». 
Ὃ Φρὰ Μπαρτολομέο, 6 Λεονάρντο ντὰ Βίντσι καὶ 6 Μιχαὴλ 
"Αγγελος δώσανε στὸν Ραφαὴλ. τὶς θεμελιακὲς ἐμπειρίες γιὰ νὰ 
κατακτήση τὴ «νέα μανιέρα» (Βαζάρι), δηλαδὴ τὴν καινούρια 
µεγάλη τέχνη τοῦ δέκατου ἕκτου αἰώνα.. Τὰ ἔργα ποὺ φτιάχνει 
στὴ Φλωρεντία, καὶ κατὰ διαστήµατα στὴν Περούτζια, µέσα 
στὰ τέσσερα χρόνια ποὺ ἀκολουθοῦν, μαρτυροῦν τὰ θαυμαστὰ 
ἀποτελέσματα αὐτῶν τῶν προσπαθειῶν: μιὰ σύγκριση μὲ τὸν 
Λεονάρντο καὶ τὸν Μιχαὴλ. "AyyeXo μᾶς δείχνει ὅτι 6 Ραφαὴλ 
ἔχει κιόλας καθιερώσει τὴ νέα ποιητικὴ ἀπεικόνιση ποὺ θὰ γίνη 
ἀργότερα ἢ κατεξοχὴν «κλασικὴ τέχνη» τῆς ᾿Αναγέννησης. 


O ΡΑΦΑΗΛ πλησίασε πρῶτα tov Φρὰ Μπαρτολομέο, oí- 
γουρα παρακινηµένος ἀπὸ μιὰ συγγένεια στὴν ψυχοσύν- 
θεση καὶ στὴν παιδεία: πραγματικὰ αὐτοὶ οἱ δυὸ ἦταν οἱ πνευ- 
ματικοὶ κληρονόμοι τοῦ Περουτζίνο, μὲ διαφορετικὸ ὅμως τρό- 
πο Ö καθένας. Αλλωστε, στὶς ἀρχές, ἦταν δύσκολο γιὰ τὸν Pa- 
φαὴλ. νὰ γνωρίση τὰ πρόσφατα ἔργα τῶν δυὸ μεγαλύτερων καλ- 
λιτεχνῶν (δ Λεονάρντο κρατοῦσε σχεδὸν πάντα στὸ σπίτι του 
τοὺς πίνακες ποὺ δούλευε ἀκόμα: ὅσο γιὰ τὸν Μιχαὴλ. ΄Αγγελο, 


û /ΠΙαναγία τῆς Βρύγης βρισκόταν κιόλας στὴ Φλάνδρα τὸ 6,۰ 


τὰ λιγότερο σημαντικὰ ἔργα του ἀνῆκαν σὲ ἰδιῶτες ἢ βρί- 
σκονταν στὸ σπίτι του, καὶ μόνο ὃ Aavid του ἦταν προσιτὸς 
στὰ μάτια τοῦ κοινοῦ). Ἢ θρησκευτικὴ ἔμπνευση φαίνεται κα- 
θαρά, καθὼς ἔδειξε ὁ Λόνγκι, στὴν /Ιαναγία 6 
(Λένινγκραντ, Ἑρμιτάζ. Τὴν ἀνακαλύπτει κανεὶς στὴ λιτὴ 
ἀπόδοση τῆς ὁμάδας τῶν προσώπων ποὺ προβάλλεται πάνω στὸ 
τοπίο µ ἕνα καινούριο μεγαλεῖο, στὴν ἁρμονία τῶν γραμμικῶν 
ρυθμῶν ποὺ μεταλλάζουν σὲ πλαστικὲς ἀξίες, στὸ πλάσιμο τῶν 
μορφῶν, ὅπου ἡ γαλήνια «ἀδράνεια, ποὺ ἀγαποῦσε ὁ καλλιτέ- 
χνης, ἀρχίζει νὰ θάλλη καὶ νὰ δονῆται» (Ὀρτολάνι). Τὸ ζωγρα- 
φικὸ ὑλικὸ τῆς Κυρίας μὲ τὸ μονόκερω (Ρώμη, Πινακοθήκη Μπορ- 
γκέζε), φωτεινό, στέρεο, ἀστραφτερό, μᾶς θυμίζει τὴν περίφημη 
4ευτέρα {]αρουσία τοῦ Φρὰ Μπαρτολοµέο (Φλωρεντία, Μουσεῖο 
“Αγίου Μάρκου). Τοῦ Ραφαὴλ. τοῦ ἄρεσε νὰ µελετάη σὲ βάθος 
αὐτὴ τὴν τοιχογραφία ὅσο βρισκόταν στὴν Φλωρεντία, ὅπως 
μπορεῖ νὰ συμπεράνη κανεὶς ἀπὸ τὴν Εἰκόνα Βωμοῦ ۵ 
(Νέα Ὑόρκη, Μητροπολιτικὸ Μουσεῖο), ποὺ μ᾽ αὐτὴν κλείνει, 
στὶς ἀρχὲς τοῦ 1506, fj νέα φάση τῆς τέχνης του, ἢ ἀπὸ τὴν 4 
γία Τριάδα καὶ τοὺς "Αγίους, στὴν ἐκκλησία τοῦ "Αγίου Σεβή- 
ρου, στὴν Περούτζια. Σ᾽ αὐτὴ τὴν ἐποχὴ ἀνήκουν οἱ θαυμάσιοι 
πίνακες μικροῦ σχήματος, ὅπως τὸ Όνειρο τοῦ “Ιππότη (Aov- 
δίνο, ᾿Εθνικὴ Πινακοθήκη), ὃ "Αγιος Γεώργιος (Πινακοθήκη 


Ὀὐάσιγκτον), τὸ δίπτυχο μὲ τὸν ᾿4ρχάγγελο Μιχαὴλ καὶ τὸν 


"Αγιο Γεώργιο (Παρίσι, Λοῦβρο) καὶ οἱ Τρεῖς Χάριτες (Σαντι- 
yv, Μουσεῖο Κοντέ), ποὺ γιὰ καιρὸ θεωρήθηκαν ἀπὸ τὰ νεανικὰ 
ἔργα τοῦ καλλιτέχνη. 2 αὐτοὺς τοὺς πίνακες ἡ ἐπίδραση τοῦ 
Mpa Μπαρτολομέο ἐλευθέρωσε τὸν Ραφαὴλ ἀπὸ τὸν πιεστικὸ 
κομφορμισμὸ τοῦ Περουτζίνο. Τὸ πλάσιμο τῶν μορφῶν εἶναι 
καμωμένο μὲ μιὰ αἴσθηση ἄνεσης καὶ ἐλαστικότητας, νιώθουμε 
μιὰ ἀνάσα νὰ ξεχύνεται ἀπὸ τὸν πίνακα, οἱ κινήσεις καταλήγουν 
νὰ συμπλέκωνται ἢ μιὰ μὲ τὴν ἄλλη μὲ τρόπο ἄμεσο κι ἀποφα- 


σιστικό, οἱ ἐκφράσεις καὶ οἱ χειρονομίες ἔχουν πολλὴ ζωντάνια 
καὶ ποικιλία. Τὸ τοπίο, ποὺ στὸν Περουτζίνο ἔχει μιὰ γαλήνια 
ἀκινησία, στὸν Ραφαὴλ. ζωντανεύει ἀνάλογα μὲ τὴν ὥρα καὶ τὴν 
ἐποχή. «᾿Ακόμα ἔρχεται κρύο an’ τὸν οὐρανό, ποὺ ἔχει χρῶμα 
σμάλτου, κι ἀπὸ τοὺς ἄσπρους χιονισμένους λόφους: ἡ ἐξοχή, 
ἀχνοπράσινη, μόλις ἀνθίζει μὲ τὸ πρῶτο ἀεράκι τῆς ἄνοιξης», 
γράφει ὃ Βεντούρι γιὰ τὴν //)αναγία Κονεστάμπιλε. Στὸν 0 
/ εώργιο τοῦ Λούβρου ἡ ἄνοιξη ἔχει ἔρθει κι ἔχει ντύσει μερικὰ 
δέντρα μὲ λεπτὰ φυλλαράκια καὶ τὴ γῆ μ᾽ ἕνα πράσινο μανδύα: 
ὃ οὐρανὸς ἀσπρίζει ἀπὸ ἕνα πέπλο ὁμίχλης. Στὸν "Αγιο Γεώρ- 
γιο τῆς Οὐάσιγκτον τὰ δέντρα εἶναι φουντωμένα καὶ δείχνουν 
πὼς ἢ ἐποχὴ εἶναι πιὸ προχωρημένη. 

Οἱ νέες ἀπόψεις γιὰ τὴν τεχνοτροπία καὶ οἱ καινούριες δυνα- 
τότητες ἔκφρασης ποὺ φανερώνονται στὰ νέα φλωρεντινά του 
ἔργα δὲν προδίνουν πάντως σὲ τίποτα τὸ ἰδανικὸ τῆς ὀμορφιᾶς 
ποὺ εἶχε ἐμπνεύσει τὸν Ραφαὴλ. ὅσο βρισκόταν κάτω ἀπὸ τὴν 
ἐπίδραση τοῦ Περουτζίνο. Αὐτὸ τὸ ἰδανικό, ποὺ ὁ ζωγράφος θὰ 
τοῦ μείνη πιστὸς 6 ὅλη του τὴ ζωή, στηρίζεται στοὺς κλασι- 
κοὺς νόμους τῆς ἁρμονίας, τῆς συμμετρίας καὶ τοῦ ρυθμοῦ. Ἂν 
ἐξετάση κανεὶς σὲ κάθε τους λεπτομέρεια καὶ μὲ ἀπέραντη ὑπο- 
μονὴ ὅλα τὰ ἔργα τοῦ Ραφαήλ, θ᾽ ἀνακαλύψη ὅτι κάθε σύνθεση 
βασίζεται σὲ μιὰ συγκεκριμένη σχέση ἀναλογιῶν ἀνάμεσα στὰ 
διαφορετικὰ στοιχεῖα, σύμφωνα μὲ τὴ συμμετρική τους διάταξη 
σὲ σχέση μὲ τὸ κέντρο, καὶ ὅτι αὐτοὶ οἱ ἴδιοι νόμοι ἐφαρμό- 
ζονται καὶ στὸ στήσιμο τῶν μορφῶν, στὸ ζύγιασμα τῶν κινή- 
σεων καὶ τῶν χειρονομιῶν. Στὶς Τρεῖς Χάριτες τοῦ Σαντιγύ, «τὸ 
ἐλλειπτικὸ περίγραμμα ποὺ περιβάλλει τὶς τρεῖς μορφές, δεµέ- 
veg σ᾽ ἀνάλαφρη περίπτυξη, ἐπαναλαμβάνεται σὰν ἠχὼ στὶς 
στροφὲς τοῦ ποταμοῦ, στὶς καμπύλες τῆς ἐπιφάνειας, φτάνει μέ- 
χρι τὸν ὁρίζοντα ποὺ τὸν φωτίζει ἡ λευκὴ ἀνταύγεια τῆς αὐγῆς» 
(Βεντούρι). | 


ΙΔΙΑ κυρίαρχη ἐπιθυμία γιὰ τελειότητα πλαισίωσε τὶς 

δυνατὲς ἐμπειρίες, τὶς βαθιὲς ἐντυπώσεις καὶ τὶς ἀδιάκοπες 
μεταβολὲς ποὺ προκάλεσαν στὸν Ραφαὴλ. οἱ διαδοχικὲς καὶ πιὸ 
ἄμεσες ἐπαφές του μὲ τὸν Λεονάρντο καὶ τὸν Μιχαὴλ. 1 
Τὸ θέµα ποὺ προτιµάει στοὺς πίνακες ποὺ ζωγράφισε στὴ DAW- 
ρεντία κι ἐπίσης, σὲ μικρότερο βαθμό, στὴν Περούτζια, ἀπὸ τὸ 
τέλος τοῦ 1505 μέχρι τὸ ξεκίνημά του γιὰ τὴ Ρώμη, εἶναι, σχεδὸν 
χωρὶς ἐξαίρεση, τὸ σύμπλεγμα τῆς //αναγίας μὲ τὸ Βρέφος ἢ 
۴ “Αγία Οἰκογένεια: πρῶτ᾽ ἀπ᾽ ὅλα τὸ κύριο πρόβλημα τοῦ καλ- 
λιτέχνη εἶναι τώρα ἡ σύνθεση καὶ ἡ φόρμα, πράγμα ποὺ δὲν 
ἐμποδίζει νά "vat τὸ κάθε ἔργο του σημαδεμένο μὲ μιὰ εὐαισθη- 
σία ὁλότελα προσωπική. ᾿Ανάμεσα στὰ πρῶτα ἔργα ποὺ ἔφτιαξε 
ἀφοῦ ἔφτασε στὴ Φλωρεντία, μπορεῖ κανεὶς νὰ τοποθετήση μὲ 
σιγουριὰ τὰ δυὸ πορτραῖτα τοῦ | κουϊντομπάλντο ντὰ Movre- 
φέλτρο καὶ τῆς γυναίκας του ᾿Βλισάβετ ΙΓποντσάγκα (εἶναι ἢ εὖ- 
γενὴς κυρία ποὺ πρωτοστατεῖ στὶς διαλεχτὲς καὶ ἐκλεπτυσμένες 
συντροφιές, στὶς συγκεντρώσεις ποὺ περιγράφει 6 Μπαλντασ- 
σάρε Καστιλιόνε στὸν «Αὐλικό» του --- Φλωρεντία, Πινακοθή- 
κη Οὐφφίτσι). Τεχνοτροπικά, τὰ πορτραῖτα αὐτὰ μοιάζουν μὲ 
τὴν Μἰκόνα Βωμοῦ ΙΚολόννα, παρ᾽ ὅλο τὸ ἀέτωμα, ποὺ οἱ καθαρὰ 
ἀρχαϊκοί του ἕλικες ἔχουν μιὰ φανερὰ συμβολικἡ ἀξία: ἐπίσης 
πίσω ἀπὸ τὴν ᾿Ελισάβετ Γκοντσάγκα φαίνεται γιὰ πρώτη φορὰ 
ἕνα βάθος ἐπηρεασμένο ἀπὸ τὸν Λεονάρντο. Λίγο ἀργότερα, 


στὴν /lavayía τῆς Τερρανόβα (Βερολίνο, Κρατικὸ Μουσεῖο), 
ἐπιβεβαιώνεται ἡ ἐπίδραση τοῦ Λεονάρντο, ποὺ εἶχε κιόλας ση- 
μαδέψει τὴ νεότητα καὶ τὸ ὠρίμασμα τοῦ Ραφαήλ: τὴ βλέπει 
κανεὶς στὸ σχῆμα τοῦ προσώπου τῆς Παναγίας, στὸ ἀκόμα πιὸ 
ἔντονο ἐφφὲ τῶν «ἀνοιχτῶν» χρωμάτων, σ᾽ ἀντίθεση μὲ τὴ μάζα 
τῶν χρωμάτων ποὺ λειτουργοῦν σὰ «σκοτεινά». ᾿Αλλὰ οἱ ἐπι- 
δράσεις στὸν Ραφαὴλ. εἶναι πάντα ἀφομοιωμένες, τὶς μετουσιώ- 
νει, τὶς κάνει κτῆμα του. Τὸ ἴδιο ἰσχύει καὶ γιὰ τὴν /7avayía 
τῆς Ἱερρανόβα, καθὼς καὶ γιὰ τὰ ὑπόλοιπα ἔργα του. Στὴν περί- 
πτωση αὐτή, ἐνῶ ἡ «ΓΠαρθένος τῶν Βράχων (τοῦ Λεονάρντο), 
γονατισμένη, σκύβει καὶ γέρνει στὰ πλάγια, κλονίζοντας τὴν 
πυραμιδικὴ σταθερότητα τοῦ συμπλέγματος, ἢ /lavayia τῆς 
Τερρανόβα ὑψώνεται σὰν πύργος στὸν οὐρανὸ καὶ μὲ τὴ µετρη- 
μένη κλίση τῶν χεριῶν της συντονίζει ὅλα τὰ στοιχεῖα τοῦ 
πίνακα, μαρτυρώντας τὴ βαθιὰ ἀρχιτεκτονικὴ αἴσθηση τοῦ Pa- 
φαήλ. Ἢ Μαντόνα τοῦ Λεονάρντο ἔχει σὰ φόντο τὴ σκιὰ καὶ 
μοιάζει νὰ θέλη νὰ χαθῆ μέσα της: ἢ Μαντόνα τοῦ Ραφαὴλ 
λάμπει ἀκίνητη μέσα στὴ φωτεινὴ κόγχη τοῦ οὐρανοῦ» (Βεν- 
τούρι). 


Η ΕΠΙΔΡΑΣΗ τοῦ Λεονάρντο γίνεται ἀκόμα πιὸ ἔντονη στὴ 
φημισμένη |]αναγία τοῦ [Μεγάλου Λούκα (Φλωρεντία, Πα- 
λάτσο Πίττι), ποὺ βγαίνει ἀπὸ τὸ μαῦρο φόντο της μὲ μιὰ µεγα- 
λόπρεπη νωχέλεια, «φωτισμένη ἀνάλαφρα ἀπὸ ἕνα ἀχνὸ χαμό- 
γελο», ἐνῶ ἢ σύνθεση ἀγγίζει τὴν τελειότητα, ἀκολουθώντας 
ἕνα ρυθμὸ ὁλοένα πιὸ σφιχτό. Μὲ τὶς πτυχώσεις τῶν φορεμάτων 
της, ποὺ ἡ πλαστική τους ἀνάπτυξη δὲν ἔχει ἀκόμα ζυγιστῆ, 
μὲ τὴ διάταξη τῆς σύνθεσης ποὺ θυμίζει τὴν //Ιαναγία Kove- 
στάμπιλε κι ἀκόμα τὶς Τοεῖς Χάριτες τοῦ Σαντιγύ, A /]αναγία τοῦ 
Μεγάλου Λούκα βρίσκεται στὴν κορυφὴ μιᾶς θαυμάσιας σειρᾶς 
πινάκων ποὺ συνδέονται µαζί της μὲ κοινὰ στοιχεῖα στὴν τε- 
χνοτροπία καὶ τὴ σύνθεση, ἐνῶ ταυτόχρονα παρουσιάζουν λύσεις 
πιὸ πολύμορφες καὶ σύνθετες. ᾽Απὸ αὐτοὺς τοὺς πίνακες δὲ θὰ 
ὀνομάσουμε παρὰ τοὺς πιὸ σημαντικούς, ἀκολουθώντας τὴ 
χρονολογική τοὺς σειρά: τὴν “Ayia Οἰκογένεια (Λένινγκραντ, 
Ἑρμιτάζ, τὴν Ι]αναγία τῆς ᾿Ορλεάνης (Σαντιγύ, Μουσεῖο Kov- 
τέ), ὅπου ξαναβρίσκουμε τὸν ἴδιο τύπο τῶν ἀρχαϊκῶν πτυχώσεων, 
καὶ τὴ Μικρὴ Παναγία Ἀόουπερ (Οὐάσιγκτον, ᾿Εθνικὴ Τινα- 
κοθήκη), ὅπου ἀντίθετα τὰ φορέματα σχηματίζουν λιτὲς πτυ- 
χώσεις δουλεμένες πλαστικὰ κι ἀνάλαφρα, μαρτυρώντας ὅτι ὁ 
Ραφαὴλ. εἶχε μελετήσει τὴν πιὸ προχωρημένη φάση τῆς δου- 
λειᾶς τοῦ Λεονάρντο, τὴν περίφημη “Ayia "Αννα τοῦ Λούβρου. 

Τὸ ἐντελῶς ἰδιαίτερο ἐνδιαφέρον ποὺ ἔδειξε 6 Ραφαὴλ. γι av- 
τὸ τὸ ἀριστούργημα τοῦ Λεονάρντο τὸ φανερώνουν καὶ δυὸ 
ἔργα του ἐμπνευσμένα ἄμεσα an αὐτὸ καὶ ποὺ μπορεῖ κανεὶς 
νὰ τὰ τοποθετῆση εὐθὺς μετὰ τὴ Μικρὴ Παναγία Ιόουπερ. 
Τὸ ἴδιο θέµα ἐπαναλαμβάνεται σὲ δυὸ πολὺ διαφορετικὲς ἀπο- 
δόσεις. Στὴν llavayía ᾿Βστερχάξυ (Μουσεῖο Βουδαπέστης) ὃ 
Ραφαὴλ. προσπαθεῖ ۷ ἀναπτύξη, ξεκινώντας ἀπὸ τὸ πρότυπο 
τοῦ Λεονάρντο, ἕνα ἁρμονικὸ σύνολο ποὺ κυριαρχεῖται ἀπὸ τὴ 
διάρθρωση καὶ τὴ διασταύρωση τῶν κινήσεων. Καὶ στὴν //a- 
ναγία τοῦ Μπελβεντέρε (Βιέννη, Μουσεῖο Ἱστορίας τῆς Τέ- 
χνης) A δυναμικὴ ἐμπειρία παραμερίζεται μπροστὰ στὸ φιλ- 
τράρισµα τῶν ἁρμονικῶν σχέσεων: «Ἡ πυραμίδα, φτιαγμένη 
σύμφωνα μὲ ἀρχὲς καθαρὰ ἀρχιτεκτονικὲς καὶ συγγενεύοντας 


ἀκόμα περισσότερο ἀπὸ τὰ προηγούμενα ἔργα τοῦ Ραφαὴλ. μὲ 
τὶς ἀρχὲς τῆς κλασικῆς ἁρμονίας, γίνεται τὸ κέντρο τοῦ κό- 
σµου. Ἡ πυραμίδα, πολὺ λίγο ὑψωμένη στὰ ἔργα τοῦ Λεονάρ- 
ντο, γιατὶ ἡ σκιὰ τὴν τυλίγει καὶ τὴν κάνει ἀπόμακρη, ὀρθώνεται 
ὑψηλὴ καὶ περήφανη μέσα στὸ διάχυτο φῶς τοῦ οὐρανοῦ» 
(Βεντούρι). Στὸ βάθος φαίνεται μιὰ λίμνη, πίσω ἀπὸ ἕνα ἀνοι- 
χτόχρωμο λιβάδι. Λίμνες ὑπάρχουν συχνὰ στὰ φλωρεντινὰ ἔρ- 
γα τοῦ Ραφαήλ. ἔχουν ἕνα κανονικὸ καὶ τέλειο σχῆμα κάτω ἀπὸ 
ἕνα διάφανο καὶ γαλήνιο οὐρανό: μ᾽ αὐτὸν τὸν τρόπο γίνονται 
ἕνα ἰδανικὸ μοτίβο τοῦ κλασικοῦ τοπίου κι ἔτσι θὰ περάσουν 
ὄχι µόνο στὴν ἰταλικὴ μὰ σ᾽ ὁλόκληρη τὴν εὐρωπαϊκὴ παράδοση: 

Τὸ γεγονὸς ὅτι 6 Ραφαὴλ. εἶχε τόσο καλὰ μελετήσει τὴν -4- 
γία "Αννα τοῦ Λούβρου φανερώνει ὅτι εἶχε καταφέρει νὰ κερ- 
δίση τὴ φιλία τοῦ Λεονάρντο. Δὲν ἄργησε νὰ γνωρίση τὸ περί- 
φημο προσχέδιο τοῦ ἴδιου ἔργου ποὺ βρίσκεται σήμερα στὸ 
Λονδίνο, στὴ Βασιλικὴ ᾿Ακαδημία, καὶ ποὺ εἶναι, καθὼς φαί- 
νεται (δὲ συμφωνοῦν πάνω σ᾽ αὐτὸ ὅλοι oi κριτικοί), ἕνας ἀπὸ 
τοὺς τελευταίους πίνακες ποὺ ζωγράφισε ὃ Λεονάρντο στὴ Φλω- 
ρεντία, περίπου τὴν ἴδια ἐποχὴ ποὺ ζωγράφισε τὴ Μάχη τοῦ 
᾿Ανγκιάρι. Πραγματικὰ μπορεῖ κανεὶς và συσχετίση τὸ ἀρι- 
στούργημα αὐτὸ τοῦ Λεονάρντο μὲ τὴν |]αναγία μὲ τὴν καρδε- 
ρίνα (Φλωρεντία, Οὐφφίτσι) Kai μὲ τὴν “Ωραία نک(‎ τῶν 
ἀρχῶν τοῦ 1507 (Παρίσι, Λοῦβρο). Σ᾽ αὐτὰ τὰ δυὸ ἔργα, ἀκο- 

λουθώντας τὴν καινούρια τεχνοτροπία τοῦ σχεδίου τοῦ Λεο- 
νάρντο, fj κίνηση χάνει τὸν κυματιστὸ ρυθμό της κι ἀφήνεται 
ν᾽ ἀπορροφηθῆ μέσα στὸ χῶρο ποὺ καλύπτουν τὰ σχήματα. 
Οἱ σχέσεις ἀλλάζουν ἀνάμεσα στὰ πρόσωπα καὶ στὸ χῶρο, fj 
σύνθεση γίνεται περισσότερο μνημειακή. Στὸ μεταξὺ ὁ Ραφαήλ, 
μὲ τὴν τελειότητα στὴ σχέση τῶν ἀναλογιῶν, τῶν χώρων καὶ 
τῶν χρωμάτων, μετατρέπει τὸ ἅπλωμα ποὺ παρατηροῦμε στὶς 
φόρμες τοῦ Λεονάρντο σὲ μιὰ στατικὴ τελειότητα, ποὺ δὲ χά- 
νει ὅμως τὴ φυσικότητά της. 

Αὐτὴ f| τόσο τελειοποιημένη τεχνοτροπία τοῦ Ραφαὴλ. ἑτοί- 
μασε τὸ ἔδαφος γιὰ τὴν οὐσιαστική του συνάντηση μὲ τὸν 
Μιχαὴλ. Αγγελο. Κι αὐτό, χωρὶς ἀμφιβολία, ἔγινε ἀφοῦ 6 Pa- 
φαὴλ. εἶχε τελειώσει τὴν ἀριστουργηματικὴ τοιχογραφία ποὺ 
εἶναι θαμμένη σήμερα στὸν “Αγιο Σεβῆρο στὴν Περούτζια, 
καὶ ἀνάλαβε νὰ ζωγραφίση τὸ ΙΠορτραῖτο τοῦ ”Ανιολο Ντόνι 
(Φλωρεντία, Παλάτσο Πίττι). Ὅσοι ἔμπαιναν στὸ σπίτι αὐτοῦ 
τοῦ ἄρχοντα βρίσκονταν μπροστὰ στὸν κυκλικὸ πίνακα τῆς 
“Αγίας Οἰκογένειας Ντόνι, μοναδικὸ δεῖγμα ζωγραφικῆς τοῦ 
Μιχαὴλ. Αγγελου ποὺ ὑπῆρχε τότε, ἐκτὸς ἀπὸ τὸ σχεδιαγράφη- 
μα τῆς Μάχης τῆς Κασσίνα ποὺ φυλαγόταν ζηλότυπα μακριὰ 
ἀπὸ τὰ μάτια τῶν περίεργων. Ἡ στιγμὴ τῆς συνάντησης αὐτῆς 
μὲ τὶς τόσο σημαντικὲς συνέπειες γίνεται ἀμέσως ἀντιληπτὴ 
στὴ μεγάλη ἀλλαγὴ τῆς τεχνοτροπίας τοῦ Ραφαήλ, ἀνάμεσα 
στὴν “Ὡραία Κηπουρὸ καὶ στὴν Ταφὴ τοῦ Χριστοῦ τῆς ᾿Ατα- 
λάντα Μπαλιόνι, ἔργα καὶ τὰ δυὸ τοῦ 1507, ἐνῶ τὸ 0 
τοῦ "Ανιολο Ντόνι, ἂν καὶ δὲν ἔχει κανένα ἀπὸ τὰ νέα στοιχεῖα, 
μένει ἕνα μοναδικὸ ἔργο ζωγραφικῆς γεμάτο διαύγεια, ἔνταση 
καὶ ὀξυδέρκεια. Ὅπως καὶ στὴ [|]αναγία μὲ τὴν καρδερίνα, τὸ 
πρόσωπο τοῦ "AvioAo, ἰσχυρό, δυναμικὸ στὴν πλάγια τοποθέ- 
THON του, εἶναι καμωμένο μὲ σκοῦρα χρώματα, ἔτσι πού, πλάι 
στὴ φωτεινὴ ἀνταύγεια τοῦ φόντου, νὰ δημιουργῆ ἕνα ἐφφὲ ἀντι- 
σκίασης καὶ νὰ τονίζη τὴν πλαστικότητά του. Τὸ πορτραῖτο 
τῆς γυναίκας τοῦ Ντόνι, τῆς Μανταλένα, ποὺ βρίσκεται στὸ 
ἴδιο φλωρεντινὸ μουσεῖο, μοιάζει σχετικὰ νεώτερο. Τὸ χρῶμα 
εἶναι διάχυτο καὶ ἀναδεικνύει τὴν ἀνθρώπινη μορφὴ σὲ ὅλη της 
τὴ στρογγυλάδα, πλούσια καὶ μὲ σαφήνεια γραμμένη στὸ χῶρο 
ποὺ τὴν περιβάλλει. 


ΤΗΝ ΤΑΦΗ ΤΟΥ ΧΡΙΣΤΟΥ͂, ποὺ ἄλλοτε βρισκόταν στὸν 

“Αγιο Φραγκίσκο στὴν Περούτζια καὶ σήμερα εἶναι στὴ 
Ρώμη, στὴν Πινακοθήκη Μποργκέζε, A ἅγια γυναίκα ποὺ εἶναι 
γονατισμένη στὰ δεξιὰ καὶ γυρίζει γιὰ νὰ στηρίξη τὴν Παρθένο, 
θυμίζει μὲ τρόπο πολὺ συγκεκριμένο τὴν “Αγία Οἰκογένεια 
Ντόνι τοῦ Μιχαὴλ. Αγγελου. Εἶναι ἡ πρώτη φορὰ ποὺ μπορεῖ 
κανεὶς νὰ σημειώση ἕνα τέτοιο πλησίασμα ἀνάμεσα στοὺς δυὸ 
καλλιτέχνες. Αλλα μοτίβα, ὅπως εἶναι τὸ σῶμα τοῦ Χριστοῦ 
καὶ οἱ κυκλικοὶ πίνακες τῆς πρεντέλας, θυμίζουν μάλλον τὰ 
γλυπτὰ τοῦ Μιχαὴλ. "AyygXov: ἡ ἐπίδρασή του γίνεται ἀντιλη- 
πτὴ στὴν πλαστικὴ δύναμη, στὴν ἴδια τὴ διάρθρωση τοῦ χώρου 


ἀπὸ κινῆσεις ποὺ διασταυρώνονται καὶ παραθέτονται, μέσα στὸ 


λαμπερὸ σμάλτο τοῦ ὑλικοῦ ποὺ ἄλλοτε τὸ σκέπαζε ἕνα ἀχνὸ 
θάμπος. ᾿Αλλὰ ἀπὸ τὸ παράδειγµα τοῦ Μιχαὴλ ΄Αγγελου ۵ 
Ραφαὴλ. ἀνακαλύπτει κυρίως πόσο ἀνεξάντλητος εἶναι ὁ πλοῦ- 


τος τῆς δράσης ποὺ προσφέρουν τὰ ἱστορικὰ θέματα. Αὐτὴ ἡ 
εἰκόνα βωμοῦ τοῦ Ραφαὴλ. δὲν εἶναι µόνο ἣ παρουσίαση μιᾶς 
ὁμάδας προσώπων, ἀλλὰ γιὰ πρώτη φορὰ μέσα στὴ δυτικὴ παρά- 
δοση εἶναι ἕνα θέµα δράσης καὶ ἱστορίας. Δὲν εἶναι μιὰ «Πιετὰ» 
ἀλλὰ ἡ μεταφορὰ τοῦ νεκροῦ Χριστοῦ στὸν τάφο. Στὴν Tag 
τοῦ Χριστοῦ τῆς Μπαλιόνι βρίσκει κανεὶς τὰ πρῶτα στοιχεῖα 
τῆς ἱστορικῆς ζωγραφικῆς, τῆς μεγάλης ἀνακάλυψης τοῦ Pa- 
φαὴλ. τὴν ἐποχὴ ποὺ ἔζησε στὴ Ρώμη. Ἡ ἱστορικὴ μεταφορὰ τῶν 
θεμάτων ποὺ γιὰ πρώτη φορὰ πραγματοποίησε 6 Ραφαὴλ. 6 av- 
τὸ τὸ ἐκπληκτικὸ ἔργο βρίσκει τὴν πηγή της μέσα στὸ δυναμικὸ 
ὅραμα τοῦ Μιχαὴλ. Αγγελου. Γιὰ νὰ βεβαιωθοῦμε ἀπόλυτα 
φτάνει νὰ δοῦμε τὴν πλούσια συλλογὴ σχεδίων (στὴν ᾿Οξφόρ- 
δη, στὸ Λοῦβρο κλπ.) ποὺ προετοιμάζουν τὴ δύσκολη δηµιουρ- 
γία τῆς Ταφῆς τοῦ Χριστοῦ. Μέσα σ᾽ αὐτὰ τὰ σχέδια αἰσθάνεται 
κανεὶς τέλεια τὸ πέρασμα ἀπὸ τὴ στατικὴ φόρμα μιᾶς «Πιετὰ» 
τῆς ἀντίληψης τοῦ Φρὰ Μπαρτολομέο σὲ μιὰ φόρμα δραματικῆς 
καὶ ἱστορικῆς δράσης ποὺ συνδέεται μὲ τὶς δημιουργίες τοῦ Μι- 
χαὴλ. "Αγγελου. ᾿Αλλὰ γιὰ νὰ συλλάβουμε τὸν τρόπο ποὺ 6 Pa- 
φαὴλ. κατόρθωσε νὰ ἀφομοιώση αὐτὴ τὴν τελευταία ἐμπειρία, 
πρέπει νὰ θυμίσουμε ὅτι γιὰ τὸν Μιχαὴλ. Αγγελο ἡ δράση ἔχει 
μιὰ σημασία ὁλότελα διαφορετική: ἀντιπροσωπεύει μονάχα 
τὴν ἐνέργεια ποὺ φορτίζει καὶ κινεῖ τὸν οἰκουμενικό τοῦ ἄν- 
θρωπο: f ἱστορία ἀπὸ μόνη της δὲν τὸν ἐνδιαφέρει, παρὰ 0 
ὅταν διεισδύη στὸ βάθος τῆς συνείδησης. Αὐτὴ τὴν ἐξέλιξη 
τῆς τέχνης τοῦ Ραφαὴλ. δὲν μποροῦμε νὰ τὴν ἀποδώσουμε στὴν 
ἐπίδραση τοῦ Λεονάρντο: πραγματικά, ἀκόμα κι ἂν ὁ Λυστικὸς 
Λεῖπνος τοῦ τελευταίου συλλαμβάνη τὸ εὐαγγελικὸ ἐπεισόδιο 
γιὰ πρώτη φορὰ μέσα σὲ κίνηση, ἡ ἱστορική τοῦ σημασία εἶναι 
περιορισμένη στὸ ἐλάχιστο, καθὼς βυθίζεται σ᾽ ἀνήσυχες σκιὲς 
κι ἀναλύεται µέσα σὲ φωτεινὲς ἀνταύγειες, ἐνῶ ἄλλες δυνατότε- 
PEG ἐντυπώσεις ἐπικρατοῦν. | 

Aro τὰ ἄλλα ἔργα τῆς φλωρεντινῆς περιόδου ποὺ ἢ τεχνο- 
τροπία τους θυμίζει τὴν Ταφὴ τοῦ Χριστοῦ 0° ἀναφέρουμε ἐδῶ 
μόνο τὰ κυριότερα, μὲ τὴν πιθανότερη χρονολογικὴ σειρά 
τους: τὴν “Αγία Αἰκατεοίνη τῆς ᾿ Αλεξάνδρειας (Λονδίνο, ᾿Εθνικὴ 
Πινακοθήκη), τὴν [Παναγία Μπριτζγουῶτερ (Λονδίνο, Συλ- 
λογὴ Ellesmer), τὴν “Αγία Οἰκογένεια [ανιτζιάνι (Μόναχο, 
Παλαιὰ Πινακοθήκη), τὴ Μεγάλη [Παναγία Koovneo (Οὐά- 
σιγκτον, ᾿Εθνικἡ Πινακοθήκη), τὴν “Ayia Οἰκογένεια μὲ τὸν 
”Αμνὸ (Μαδρίτη, Πράντο), τὴν /Javayía Τέμπι (Μόναχο, IIa- 
λαιὰ Πινακοθήκη) καὶ τὴν /ΠΓαναγία μὲ τὸ κουβούκλιο (Φλωρεν- 
tia, Παλάτσο Πίττι), τὸ μόνο ἔργο ἀπὸ δημόσια παραγγελία γιὰ 
τὴν πόλη τῆς Φλωρεντίας (προοριζόταν γιὰ τὸ παρεκκλήσιο 
Ντέι τῆς ἐκκλησίας τοῦ “Ayiov Πνεύματος). Ἂν προσέξουμε 
καλὰ τὴν “Ayia Οἰκογένεια Ιανιτζιάνι, θὰ δοῦμε τὴ θαυμάσια 
πυραμίδα νὰ ὑψώνεται περήφανα o ἕνα ἁπλόχωρο τοπίο μὲ 
λόφους, ποὺ γέρνει ἀκολουθώντας μιὰ γραμμὴ λοξὴ καὶ ἐγκάρ- 
ola. Μπορεῖ κανεὶς νὰ µετρήση τὴν ἀπόσταση ποὺ χωρίζει 
τὸ ἔργο αὐτὸ ὄχι μόνο ἀπὸ τὴν //αναγία Κονεστάμπιλε ἢ τὴν 
Παναγία τοῦ Μεγάλου Λούκα, ἀλλὰ ἀκόμα καὶ ἀπὸ ۷ 06 
/Κηπουρό. 


Μετάφραση ἀπὸ τὰ γαλλικά. Φ. ΑΜΠΑΤΖΟΠΟΥΛΟΥ 

Οἱ πίνακες 


I. H ΑΝΑΣΤΑΣΗ (52 x 44 ἐκ). Σάο IIdo4o, 
Μουσεῖο Καλῶν Τεχνῶν (ἄλλοτε στὸ Λονδί- 
νο, συλλογὴ Kinnaird).— Τὸ ἔργο αὐτὸ συγ- 
γενεύει στὴν τεχνοτροπία μὲ τὴν 06 
Ῥωμοῦ τοῦ "Οσίου Νικολάου ντὰ Τολεντίνο, 
ποὺ ἔχει χαθῆ: χαρακτηρίζει τὴν πρώτη 
ἐποχὴ τοῦ Ραφαήλ, μὲ πολλὰ στοιχεῖα παρ- 
μένα ἀπὸ τὸν Περουτζίνο καὶ τὸν Πιντου- 
ρίκκιο᾽ χρονολογεῖται γύρω στὰ 1501 - 1502. 


Il. H ΠΡΟΣΚΥΝΗΣΗ TON ΜΑΓΩΝ (27 x 
187 ἑκ., λεπτομέρεια). Ρώμη, Πινακοθήκη 
τοῦ Βατικανοῦ. — Εἶναι τμῆμα τῆς πρεντέ- 
λας τῆς Στέψης τῆς []αρθένου, ποὺ τὴ ζω- 
γράφισε ὁ Ραφαήλ. τὸ 1503 - 1504 γιὰ τὴν 
ἐκκλησία τοῦ “Αγίου Φραγκίσκου τῆς Πε- 
ρούτζιας. Ἂν καὶ ἡ ἀτμόσφαιρα θυμίζει Πε- 
ρουτζίνο, τὸ ἔργο ἔχει κιόλας τοὺς πλαστι- 
κοὺς ρυθμοὺς τῶν φλωρεντινῶν του ἔργων. 


111. ΟΙ ΓΑΜΟΙ ΤΗΣ ΠΑΡΘΕΝΟΥ (170 x 
117 &k., λεπτομέρεια). Μιλάνο, Πινακοθήκη 
Ἠπρέρα. ---- Αὐτὸ τὸ περίφημο ἔργο, μὲ ὑπο- 
γραφὴ καὶ χρονολογία (1504), εἶναι τὸ σπου- 
δαιότερο τῆς περιόδου τῆς ᾿Ομβρικῆς. Τοῦ 
τὸ εἶχε παραγγείλει ἡ οἰκογένεια ᾽Αλμπι- 
τσίνι ἀπὸ τὴν Τσιττὰ vii Καστέλλο. 1 
σύνθεση εἶναι ἁπλὴ καὶ ἤρεμη, τὸ χρῶμα 
λαγαρό, ἀνάγλυφο, τὸ ἀποτέλεσμα κλασικό. 


IV. ΤΟ ΟΝΕΙΡΟ TOY ΙΠΠΟΤΗ (17 x 17 
ἑκ.). Λονδίνο, ᾿Εθνικὴ Ιινακοθήκη. ---- X 
αὐτὸ τὸ μικρὸ πίνακα A ἁπλὴ σχηματικὴ 
σύνθεση καὶ οἱ λεπτομέρειες τῶν προσώπων 
θυμίζουν τὸν Περουτζίνο, ἀλλὰ ἡ ἁρμονικὴ 
συμφωνία τῶν χρωμάτων καὶ τὸ μαλακὸ πλά- 
σιμο τῶν μορφῶν φανερώνουν τὴν ἐπίδραση 
τοῦ Ντὰ Βίντσι. Ζωγραφίστηκε πιθανὸν με- 
τὰ τὴν ἄφιξη τοῦ Ραφαὴλ στὴ Φλωρεντία. 


V. O ΑΓΙΟΣ ΓΕΩΡΓΙΟΣ ΚΑΙ Ο APAKON- 
ΤΑΣ (32 x 27 &k.), Παρίσι, Λοῦβρο. --- Ἕνα 
ἀριστούργημα ἀπὸ τὴ σειρὰ τῶν μικρῶν ἔρ- 
γῶν στὴ ἀρχὴ τῆς φλωρεντινῆς περιόδου. 
Ἢ σύνθεση διαρθρώνεται γύρω ἀπὸ ἕνα πο- 
λύπλοκο παιχνίδι ἀντιθέσεων καὶ ἰσορρο- 
πήσεων, ποὺ οἱ καταβολές τους θὰ βρίσκων- 
ται σὲ κάποιο σχέδιο τοῦ Λεονάρντο ντὰ 
Βίντσι μὲ ἄλογα καὶ καβαλάρηδες. 


VI-VII. ΕΙΚΟΝΑ BOMOY ANXINTET 
(215 x 148 ἑκ.). Λονδίνο, ' Εθνικὴ ΙΓινακοθή- 
x15. — Ὁ Λόνγκι τὸ χρονολογεῖ στὸ τέλος 
τοῦ 1504. ᾿Αξιοθαύμαστη εἶναι ἡ διαύγεια 
καὶ ἡ διαφάνεια τῆς ἀτμόσφαιρας, καθὼς καὶ 
ἡ ἁρμονικὴ συμμετρία τῆς σύνθεσης ποὺ 
πηγάζει ἀπὸ τὴν ἰσορροπία τῶν σχέσεων: 
τὰ στοιχεῖα αὐτὰ δημιουργοῦν μιὰ ἀτμό- 
σφαιρο ὅλο τρυφερότητα καὶ γλυκύτητα. 


VIII. Η ΠΟΡΕΙΑ ΣΤΟ ΓΟΛΓΟΘΑ (23 x 85 
ἑκ., λεπτομέρεια). Λονδίνο, ᾿Εθνικὴ ΙΠινα- 
κοθήκη. --- Λεπτομέρεια ἀπὸ τὴν πρεντέλα 
τῆς Εἰκόνας Βωμοῦ Κολόννα: τέλειωσε γύρω 


στὸ 1506, σύμφωνα μὲ τὸν Λόνγκι, πολὺ και- 


ρὸ μετὰ ἀπὸ τὰ προκαταρκτικὰ σχέδια. Ἡ 
ἁπλοχωριὰ τοῦ τοπίου δείχνει πὼς στὴν 
πρεντέλα αὐτὴ κυριαρχοῦν oi ἐπιδράσεις 
τῆς φλωρεντινῆς εἰκαστικῆς παράδοσης. 


IX. Π ΚΥΡΙΑ ME TO ΜΟΝΟΚΕΡΩ (65 x 
5] ἑκ.). Ρώμη, Πινακοθήκη Maooyxéle. — 
Εἶναι ἕνα ἀπὸ τὰ πρῶτα φλωρεντινὰ πορτραῖ- 
τα. Τὸ σχέδιο εἶναι ἐπηρεασμένο ἀπὸ τὴν 
Ίζιοκόντα τοῦ Λεονάρντο, ἀλλὰ ἡ λάμψη 
τῶν χρωμάτων θυμίζει τὴν περίοδο ποὺ ὁ 
Ραφαὴλ. ἦταν ἐπηρεασμένος ἀπὸ τὸν Πιέρο 
ντέλλα Φραντσέσκα. Σπάνια ἡ τέχνη τοῦ 
πορτραίτου ἔφτασε σὲ τέτοια τελειότητα. 


Χ.Η TA®H ΤΟΥ ΧΡΙΣΤΟΥ (184 x 176 
ἑκ., λεπτομέρεια). Ρώμη, Πινακοθήκη Mnopo- 
γκέζε. --- Εἶναι ἡ πρώτη ἐπαναστατικὴ προσ- 
πάθεια τοῦ Ραφαὴλ. γιὰ ἕνα ἔργο ἱστορικό. 
Μιὰ ψυχρὴ καὶ αἰχμηρὴ λάμψη κρυσταλ- 
λώνει τὰ χρώματα ἀφήνοντας ἄθικτη τὴ γλυ- 
κύτητα τῶν προσώπων καὶ τῶν σωμάτων. 
Τὰ σύννεφα ποὺ φαίνονται σὰ νὰ κινοῦνται 
ἀργὰ μαρτυροῦν τὴν ὥρα καὶ τὴν ἐποχή. 


ΧΙ. Η ΩΡΑΙΑ ΚΗΠΟΥΡΟΣ (122 x 80 &x.). 
Παρίσι, Λοῦβρο. --- Μιὰ προσεκτικὴ µελέτη 
ἀποκαλύπτει τοὺς ἐξαίσιους καὶ ἐξαντλητι- 
κοὺς νόμους τῆς τελειότητας τοῦ Ραφαήλ. 
ἡ σχέση ἀνάμεσα στὶς παραμικρότερες κι- 
νήσεις, τὰ μέτρα καὶ οἱ ἀναλογίες τῆς ἀν- 
θρώπινης μορφῆς, τὰ σύννεφα δεξιὰ κι ᾱ- 
ριστερὰ ἀπὸ τὸ κεφάλι τῆς Παναγίας, δί- 
νοῦν τὸ κλειδὶ τῆς ἄφθαστης ἰσορροπίας του. 


XII. Η ΠΑΝΑΓΙΑ TOY ΜΕΓΑΛΟΥ ΔΟΥ- 
KA (84 x 55 ἐκ). Φλωρεντία, Παλάτσο Πίτ- 
τι.--- Εἶναι τὸ πρῶτο ἀπὸ τὰ ἀριστουργήματα 
αὐτῆς τῆς περιόδου τοῦ Ραφαήλ, μὲ φανερὴ 
τὴν ὁλοένα μεγαλύτερη ἐπίδραση τοῦ Λεο- 
νάρντο. Ἡ ἐκπληκτικὴ σύνθεση κάνει νὰ 
γεννιοῦνται σπάνιοι ρυθμικοὶ κυματισμοὶ 
μέσα ἀπὸ τὴ λιτότητα τῶν μορφῶν τοῦ συμ- 
πλέγματος τῆς Παναγίας καὶ τοῦ Βρέφους. 


XIII. ΠΟΡΤΡΑΙΤΟ TOY ANIOAO NTONI 
(63 x 45 &x.). Φλωρεντία, Παλάτσο Πίττι.--- 
"Eva ἀπὸ τὰ ἀριστουργήματα τῆς τελευταίας 
φλωρεντινῆς περιόδου, σύγχρονο μὲ τὰ πορ- 
τραῖτα τῆς δ]ανταλένα Ντόνι καὶ τῆς Bov- 
βῆς. ᾿Αντίθετα μὲ τὸ τοπίο ποὺ εἶναι ἀπόμα- 
KPO, πολὺ ἁπλὸ καὶ σχεδὸν γυμνό, ὃ δυνα- 
μισμὸς τοῦ προσώπου ποὺ ἀπεικονίζεται 
εἶναι δοσµένος πλούσια καὶ μὲ ποικιλία. 


XIV - XV. Π ΑΓΙΑ AIKATEPINH ΤΗΣ AAE- 
ΞΑΝΔΡΕΙΑΣ (71 x 54 &k.). Aovótvo, ' Εθνικὴ 
Πινακοθήκη. —'H μορφὴ τῆς "Αγίας Αἰκα- 
τερίνης ἔχει φόντο ἕναν οὐρανὸ ποὺ θυμί- 
ζει τὴν Ταφὴ τοῦ Χριστοῦ. 'H ἐπίδραση τοῦ 
Μιχαὴλ. ΄Αγγελου 6 αὐτὸ τὸ ἔργο γίνεται 
φανερὴ στὸ ἄνετο πλάσιμο καὶ στὸ παιχνίδι 
τῶν ἀντιθέσεων ποὺ θυμίζουν τὸ μισοτελειῶ- 
μένο ἄγαλμα τοῦ “Αγίου Ματθαίου (1504). 


XVI. Η ΠΑΝΑΓΙΑ ME ΤΗΝ ΚΑΡΔΕΡΙ͂ΝΑ 
(107 x 77 ἕκ.). Φλωρεντία, πινακοθήκη Οὐφ- 
φίτσι. -- Ἔξοχο ἔργο, ποὺ μᾶς μεταφέρει 
στὴν ἐποχὴ τῆς ὡριμότητας τοῦ Ραφαήλ. 
λίγο πρὶν ἀπὸ τὴ μεγάλη ρωμαϊκή του ἔπο- 
xn. H πυραμιδικὴ σύνθεση ποὺ τὴ συναντᾶ- 
με συχνὰ αὐτὴ τὴν ἐποχή, εἶναι ἁπλὴ καὶ 
μεγαλόπρεπη, ἐξισορροπημένη ἀπὸ τὴν πα- 
ρουσία τῶν λεπτῶν καὶ ἀνάλαφρων δέντρων. 


X VII. Η ΠΑΝΑΓΙΑ ΜΕ TO ΒΡΕΦΟΣ KAI 
TO ΜΙΚΡΟ ATIO ΙΩΑΝΝΗ TO BAIITI- 
ΣΤΗ (113 x 88,5 ἑκ., λεπτομέρεια). Βιέννη, 
Movoeio Ιστορίας τῆς Τέχνης.-- Ὁ πίνακας 
αὐτός, γνωστὸς καὶ σὰν /ΠΓαναγία τοῦ Μπελ- 
βεντέρε, εἶναι ἕνα ἀριστούργημα τῶν μέσων 
τῆς φλωρεντινῆς περιόδου. Τὸ σύμπλεγμα 
τῶν μορφῶν ἐγγράφεται σὲ μιὰ πυραμί- 
δα, τὸ τοπίο εἶναι ἁπλόχωρο καὶ γαλήνιο. 

ΕΚΤΥΠΩΣΙΣ |. ΠΕΠΠΑΣ - Γ. ΡΑΓΙΑΣ Ο.Ε. τηλ. 255-208. 


Ἡ ἀνταλλαγὴ τῶν τευχῶν μὲ τὸν δεύτερο ϐι- 
βλιοδετηπένο τόμο ἀρχίτει στὶς 19 76 


Ὁ τρίτος τόπος (τεύχη 51-45) περιλαμβάνει, μεταξὺ ἄλλων, 
τὸν Ραφαήλ, τὸν Ντύρερ, tov Τισιανό, τὸν Βερονέζε, τὸν ’ EA 
Γκρέκο καὶ τὸν Μιχἷχαὴλ ۰ 

ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΟΙ 
ΜΕΙΆΛΟΙ 
7٤21 ΡΑΦΟΙ 


"Hon ἐκυκλοφόρησαν 


1. Ρενουὰρ 2. Τουλοὺζ-Λωτρὲκ 3. Βὰν 11017۴ 4. Ντελακρουὰ 

5. Γκωγκὲν 6. Ἔνγκρ 7. Μανὲ 8. Μονὲ 9. Ντεγκὰ 10. Σεζὰν 

11. Ῥουσσὼ 12. Σερὰ 13. Ἔνσορ 14. Ντωμιὲ 15. Καντίνσκυ 

16. Τζιόττο α΄ 17. Τζιόττο β΄ 18. Πάολο Οὐτσέλλο 

19. Λεονάρντο ντὰ Βίντσι 20. Bav “Avk 21. Βὰν ντὲρ Βάυντεν 
22. Μποττιτσέλλι 23. Φρὰ ᾽Ανιζέλικο 24. Φιλίππο Λίππι 

25. Μαζάτσιο 26. Μαντένια 27. Πιέρο ντέλλα Φραντσέσκα 

28. Ἱερώνυμος Μπὸς 29. ᾽Αντονέλλο ντὰ Μεσσίνα 30. Μπελλίνι. 


11 ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. 


Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Μιχαὴλ. Αγγελος Νταβῖντ 
Τισιανὰς Ματὶς 
Χόλμπαϊν Πικάσσο 
Μπρέγκελ. Μοντιλιάνι 
"EX Γκρέκο Ντὲ Κίρικο 
Ῥοῦμπενς Γύζης 
Βελάσκεθ Λύτρας 
Ρέμπραντ Βολανάκης 
Γκόγια Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙΡΑ ΤΩΝ 6 ΤΟΜΩ͂Ν 


1. ᾿Απὸ τὸν Τζιόττο στὴν ᾿Αναγέννηση 
2. "Ano τὴν ᾿Αναγέννηση στὸν I κρέκο 
3. ° Aro τὸν 170 Αἰώνα στὸν 0 

4. ᾿Απὸ τὸν 190 Αἰώνα στὸν 200 

5. Εἰκοστὸς Αἰώνας 

6. Ἕλληνες Ζωγράφοι 

Copyright FABBRI - «MEAIZZA» 

ΕΚΔΟΤΙΚΟΣ ΟΙΚΟΣ «MEAIXXA» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ: ΤΣΙΜΙΣΚΗ 4] THA. 29010 


۲۲ 818۸10۸1721۸ ΤΟΥ Β΄ TOMOY 


1. Ἡ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. Ὁ κάθε τόμος 
εἶναι τοποθετημένος µέσα σὲ θήκη ἀπὸ χαρτόνι 300 γραμ. 

2. Oi προσκομίζοντες ΜΟΝΟ στὸ βιβλιοπωλεῖο µας (ILa- 
νεπιστημίου 34 στὸ ΚΕΝΤΡΟ τῆς στοᾶς) τὰ τεύχη 16 - 30 
θὰ παραλαμβάνουν τὸ βιβλιοδετημένο τόμο ἀφοῦ καταβά- 
λουν δρχ. 150 γιὰ τὴν ἀξία τῆς βιβλιοδεσίας. Γιὰ τὴν ἀρ- 
τιότερη ἐμφάνιση τοῦ τόμου ξανατυπώσαμε τὶς 15 ἔγχρω- 
μες εἰκόνες τῶν ἐξωφύλλων καὶ τὶς τοποθετήσαµε στὸν 
τόμο. Ἐπίσης προσθέσαμε ὀκτὼ σελίδες μὲ τὴν εἰσαγωγὴ 
τοῦ τόμου καὶ ὀκτῶ σελίδες μὲ τὰ περιεχόμενα καὶ τὰ εὖ- 
ρετήρια. 

3. 11 ἀνταλλαγὴ τῶν τευχῶν μὲ βιβλιοδετημένους τό- 
μους θὰ ἀρχίση ἀπὸ τὶς ۰ 


Οἱ ᾿Εκδοτικοὶ Οἶκοι «FABBRI» καὶ «MEAIXXA» πα- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«OI ΜΕΓΑΛΟΙ 7٤21 ۲۸4001 


«ΟΙ ΜΕΓΑΛΟΙ ΖΏΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόµους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες OAO- 
σέλιδες εἰκόνες. | 


Κάθε τόμος θὰ περιλαμβάνη 15 Μεγάλους Ζωγρά- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἔργα- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, 6 ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


"Eva βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 ἐκ.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη ! 
Κάθε ἀντίτυπο εἶναι καὶ ἕνα πρωτότυπο] 


